لیژنه‌ی کاروباری یاسایی\nلیژنه‌ی یاسایی راپۆرتی خۆى له‌سه‌ر پێشنیازی یاسای کاراکردنەوەی دامەزراوەی سەرۆکایەتیی هەرێم و هەمواری شێوازی هەڵبژاردنی ئاماده ده‌كات\nبه‌مه‌به‌ستی تاووتوێكردن و ئاماده‌كردنی راپۆرتى لیژنه‌كه سه‌باره‌ت به‌پێشنیازی یاسای کاراکردنەوەی دامەزراوەی سەرۆکایەتیی هەرێمی کوردستان و هەمواری شێوازی هەڵبژاردنی سەرۆک تا پەسەندکردنی دەستوور، سەعات ۱:۳۰ى پاشنیوەڕۆی ئەمڕۆ ۳۱/۳/۲۰۱۹ ، لیژنەی كاروبارى یاساییی پەرلەمانی کوردستان... (زیاتر بخوێنه‌وه)\nپڕۆژه‌پێشنیازی كاراكردنه‌وه‌ی سه‌رۆكایه‌تیی هه‌رێم ئاراسته‌ى سه‌رۆكایه‌تیی په‌رله‌مان كرا\nپاشنیوه‌ڕۆى ئه‌مڕۆ 28/3/2019، لیژنه‌ی كاروباری یاسایی له په‌رله‌مانی كوردستان، به‌سه‌رپه‌رشتیی بژار خالید، سه‌رۆكی لیژنه و ئاماده‌بوونی جێگر و بڕیارده‌ر و سه‌رجه‌م ئه‌ندامانی لیژنه‌كه كۆبوونه‌وه‌ی ئاسایی خۆی ئه‌نجامدا.(زیاتر بخوێنه‌وه)\nچەند لێژنەیەك بە هاوبەشی لە پەرلەمانی كوردستان كۆبوونەوە\nبە مەبەستی تاوتوێكردنی پرۆژ یاسای (رێكخستن و یەكخستنی عەلوەكان) سەرلەبەیانی ئەمرۆ 9/7/2018 لێژنەكانی یاسایی و كاروباری دارایی و ئابووری و كشتوكاڵ و لێژنەی پاراستنی مافی بەكاربەر ، بە ئامادەبوونی سەرۆك و ئەندامانی لێژنەكان كۆبوونەوە.\nلیژنه‌ى یاسایى پڕۆژه یاسای هه‌موارى سێیه‌می یاسای پارێزه‌ران تاووتوێ ده‌كات\nبه‌مه‌به‌ستی ئاماده‌كردنی راپۆرت له‌سه‌ر پڕۆژه یاسای هه‌موارى سێیه‌می یاسای پارێزه‌ران، لیژنه‌ى كاروبارى یاسایى كۆبۆوه. ئه‌مڕۆ دووشه‌ممه 29/1/2018، لیژنه‌ى كاروبارى یاسایى له‌په‌رله‌مانى كوردستان به سه‌رپه‌رشتیی د.ڤالا فه‌رید، سه‌رۆكى لیژنه و ئاماده‌بوونی زۆربه‌ی ئه‌ندمانى كۆبوونه‌وه‌ى ئاسایى خۆى ئه‌نجامدا .\nلیژنەی یاسایی پەرلەمانی كوردستان لەگەڵ قایمقام و بەڕێوبەری ناحیەكانی سنوری پارێزگای سلێمانی كۆبووە\nسەرلەبەیانی ئەمڕۆ سێشەممە 16/1/2018بەسەرپەرشتی د.ڤالا فەرید سەرۆكی لیژنەی یاسایی و ئامادەبونی بەشێك لە ئەندامانی لیژنە كۆبونەوەیەك لەگەڵ قایمقام و بەڕێوبەری ناحیەكانی سنوری پارێزگای سلیمانی سازكرا\nلیژنه‌ی یاسایی ئاماده‌كارییه‌كانی بۆ هه‌موارى سێیه‌می یاسای سه‌ندوقی خانه‌نشینیی پارێزه‌ران و هه‌موارى سێیه‌می یاسای پارێزه‌ران ده‌ستپێكرد\nبه‌مه‌به‌ستی گفتوگۆكردن سه‌باره‌ت به هه‌ردوو پڕۆژه هه‌موارى سێیه‌می یاسای سه‌ندوقی خانه‌نشینیی پارێزه‌ران و پڕۆژه هه‌موارى سێیه‌می یاسای پارێزه‌ران له هه‌رێمی كوردستان، سه‌عات 10ی به‌یانیی ئه‌مڕۆ 9/1/2018 ، لیژنه‌ی كاروباری یاسایی له په‌رله‌مانی كوردستان، له هۆڵی لیژنه له ته‌لاری په‌رله‌مان له‌گه‌ڵ (زیاتر...)\nسەعات 10ی سەرلەبەیانی ئەمرۆ 26/11/2017 كۆبوونەوەی سەرۆكایەتی هەرسێ لیژنەكانی یاسایی و ناوخۆ و مافی مرۆڤی پەرلەمانی كوردستان لەبارەی هەرسێ پرۆژە یاسای پێشنیاركراو دەربارەی لێبوودنی گشتی لەهەرێمی كوردستان بەرێوەچوو\nلیژنه‌ی یاسایی ره‌شنووسی پرۆژه یاسای به‌کرێدانی خانووبه‌ره تاوتوێ ده‌كات\nسه‌عات ١٠ی سه‌رله‌به‌یانی ئه‌مڕۆ 12/11/2017، لیژنه‌ی یاسایی په‌رله‌مانی كوردستان، به‌ئاماده‌بوونی د.ڤالا فه‌رید سه‌رۆكی و ژماره‌یه‌ك له‌ئه‌ندامانی لیژنه‌كه، كۆبوونه‌وه‌یه‌كی ئه‌نجامدا. کۆبونه‌وه‌که‌ی لیژنه‌ی یاسایی له دوو برگه پێکاتبوو\nلیژنەی یاسایی لەگەڵ سەرۆكی دادگاكانی تێهەڵچوونەوەی هەرێم كۆدەبێتەوە\nسەعات ١٠ی سەرلەبەیانی ئەمڕۆ 06/11/2017، لیژنەی یاسایی پەرلەمانی كوردستان، بەئامادەبوونی د.ڤالا فەرید سەرۆكی لیژنەی یاسایی و ژمارەیەك لەئەندامانی لیژنەكە، لەگەڵ سەرۆكی دادگاكانی تێهەڵچوونەوە(استئناف)ی پارێزگاو ناوچەكانی هەرێم كۆبوونەوەیەكی\nلیژنه‌ی كاروباری یاسایی راپۆرتێك سه‌باره‌ت به پرسی هه‌ڵبژاردن ئاماده ده‌كات\nله‌به‌ر رۆشنایی كۆبوونه‌وه‌كه‌ی رۆژی هه‌ینیی نێوان سه‌رۆكایه‌تیی په‌رله‌مان و ئه‌نجوومه‌نی كۆمسیاران به‌ئاماده‌بوونی سه‌رۆك فراكسیۆنه‌كانى په‌رله‌مان، لیژنه‌ی كاروباری یاساییی په‌رله‌مانی كوردستان به‌ئاماده‌بوونی سه‌رۆكی لیژنه‌و زۆربه‌ی ئه‌ندامانی لیژنه‌كه، رۆژی شه‌مه رێكه‌وتی 14/10/2017، كۆبۆوه.\nسەعات ١٠ی سەرلەبەیانی ئەمڕۆ 2/10/2017، لیژنەی یاسایی پەرلەمانی كوردستان، بەئامادەبوونی د.ڤالا فەرید سەرۆك و ژمارەیەك لەئەندامانی لیژنەكە لە فراكسیۆن و لیستە جیاوازەكان، یەكەم كۆبوونەوەی خولی پایزە لە ساڵی چوارەمی خولی چوارەمی هەڵبژاردنی ئەنجامدا\nیاساكانى كوردستان و یاسا نێوده‌وڵه‌تییه‌كان بۆ دادگاییكردنى به‌رپرسانى داعش تاو‌وتوێ كرا\nبه‌مه‌به‌ستى گفتوگۆكردن و تاووتوێكردنى یاساكان و به ده‌ستهێنانی پشتیوانیى یاساى نێوده‌وڵه‌تى، سه‌عات 10ی پێشنیوه‌ڕۆی رۆژی 2017/5/2، د.ڤاڵا فه‌رید سه‌رۆكى لیژنه‌ى كاروبارى یاسایی له په‌رله‌مانى كوردستان، له هۆڵی لیژنه له ته‌لارى په‌رله‌مان، له‌گه‌ڵ ستافێكى پسپۆڕیى یاسایی وڵاتى ئه‌مریكا و ئه‌رژه‌نتین كۆبۆوه.\nسەرۆكی لیژنەی كاروباری یاسایی لەگەڵ ستافێكی پسپۆری یاسایی وڵاتی ئەمریكا و ئەرژەنتین كۆبووە\nسەرلەبەیانی ئەمرۆ سێ شەممە 2/5/2017 د. ڤالا فەرید سەرۆكی لیژنەی كاروباری یاسایی لەپەرلەمانی كوردستان لەگەڵ ستافێكی پسپۆری یاسایی وڵاتی ئەمریكا و ئەرژەنتین، كە پێكهاتبوو لە خاتوو ئیلیسا ڤان ئەندامی دەستەی\nشاندێكی پەرلەمانی كوردستان سەردانی پەرلەمانی وڵاتی میسر دەكات\nئەمڕۆ شەممە 4/6/2016 شاندێكی پەرلەمان كوردستان بەیاوەری شاندێكی دەستەی سەربخۆی مافی مرۆڤ لە هەرێمی كوردستان، سەردانی پەرلەمانی وڵاتی میسریان كرد و كۆبوونەوەیەكیان لەگەڵ لیژنەی كاروباری پەیوەندییەكانی دەرەوەی پەرلەمان میسر ئەنجامدا\nشاندێكی پەرلەمانی كوردستان لە قاهیرە بەشداری لە وۆركشۆپێك دەربارەی دەستوور دەكات\nئەمڕۆ هەینی 3/6/2016 شاندێكی پەرلەمانی كوردستان، كە پێكهاتبوو لە پەرلەمانتار ڤەمان فەیسەل ئەندامی لیژنەی یاسایی لە پەرلەمان و راوێژكاران كامەران نەشئەت و د.خامۆش عومەر ئەندامانی لیژنەی ئامادەكردنی دەستووری هەرێمی كوردستان، بەشداری لە وۆركشۆپێك كرد كە لە قاهیرەی پایتەختی وڵاتی میسر بەرێوەچوو بۆ تاوتوێكردنی هەنگاوەكانی دارشتن\nسه‌رۆكی لیژنه‌ی یاسایی په‌رله‌مان له‌گه‌ڵ دامه‌زراوه‌ی كۆنرادی ئه‌ڵمانی كۆده‌بێته‌وه\nپیته‌ر ریمیله ئامانجی سه‌ره‌كییه‌كانی رێكخراوه‌كه‌یانی بۆ سه‌رۆكی لیژنه‌ی یاسایی په‌رله‌مانی كوردستان روونكرده‌وه‌و رایگه‌یاند: رێكخراوه‌كه‌یان له‌سه‌ر سێ ته‌وه‌ری سه‌ره‌كی كار ده‌كات، ئه‌وانیش بریتین له پاڵپشتیكردنی رۆڵی یاساو جێبه‌جێكردنی یاساكان، جیاكردنه‌وه‌ی ده‌سه‌لاته‌كان\nداواى دروستكردنى كارتى تایبه‌ت بۆ ئاواره‌كانى نیشته‌جێبووى هه‌رێم ده‌كرێت\nبه مه‌به‌ستى دروستكردنى هه‌ماهه‌نگى و راوێژ و وه‌رگرتنى را و بۆچوونه‌كانیان، سه‌عات10ى پێشنیوه‌ڕۆی ئه‌مڕۆ 2015/9/14، د.ڤالا فه‌رید سه‌رۆكى لیژنه‌ى كاروبارى یاسایی له په‌رله‌مانى كوردستان، له‌گه‌ڵ شاندی لیژنه‌ى یاساییی یه‌كێتیى په‌رله‌مانتارانى كوردستان كۆبۆوه.\nراپۆرتی هه‌مواری یاسای سه‌رۆكایه‌تیی هه‌رێم بۆ سه‌رۆكایه‌تیی په‌رله‌مان به‌رزكرایه‌وه\nدوای ئه‌وه‌ی له رۆژی 2015/8/3، لیژنه‌ی كاروباری یاساییی په‌رله‌مانی كوردستان، به ئاماده‌بوونی ژماره‌ی یاسایی ئه‌ندامانی لیژنه‌كه، راپۆرتی كۆتایی له‌سه‌ر هه‌ر چوار پڕۆژه یاساكانی تایبه‌ت به هه‌مواری یاسای سه‌رۆكایه‌تیی هه‌رێم ته‌واوكرد، پێشنیوه‌ڕۆی ئه‌مڕۆ 2015/8/9، لیژنه‌ی كاروباری یاساییی په‌رله‌مانی كوردستان راپۆرته‌كه‌ی به‌رزكرده‌وه بۆ سه‌رۆكایه‌تیی په‌رله‌مان بۆ ئه‌نجامدانی رێكاره یاساییه‌كانی.\nلیژنه‌ی یاسایی په‌رله‌مان: "ئاماده‌كردنی راپۆرت له‌سه‌ر هه‌مواری یاسای سه‌رۆكایه‌تيی هه‌رێم دژ به سازان نییه"\nبۆ ئاماده‌كردنی راپۆرتی كۆتایی له‌سه‌ر هه‌ر چوار پڕۆژه یاساكانی تایبه‌ت به هه‌مواری یاسای سه‌رۆكایه‌تیی هه‌رێم، سه‌عات 11ی پێشنیوه‌ڕۆی ئه‌مڕۆ 2015/8/3، لیژنه‌ی كاروباری یاسایی له په‌رله‌مانی كوردستان، به ئاماده‌بوونی ژماره‌ی یاسایی ئه‌ندامانی لیژنه‌كه كه له شه‌ش ئه‌ندام پێكهاتبوون كۆبوونه‌وه.\nپێشنیاز ده‌كرێت كاركردن به یاسای ژماره‌ی 9ی ساڵی 2008 بۆ ماوه‌ی ساڵێك دوابخرێت\nلیژنه‌ی كاروباری یاسایی پێشنیازی دواخستنی كاركردن به یاسای به‌كرێدانی خانووبه‌ره، ژماره 9ی ساڵی 2008 له هه‌رێم بۆ ماوه‌ی ساڵێك پێشكه‌ش به په‌رله‌مانی كوردستان ده‌كات.\nپڕۆژه پێشنیازێك بۆ هه‌مواركردنه‌وه‌ی یاسای پارێزه‌ران پێشكه‌ش به‌لیژنه‌ی یاسایی كرا\nهه‌وڵده‌درێت په‌ره‌پێدان و چاكسازى له سیسته‌مى یاسایی هه‌رێمدا بكرێت\nلیژنه‌ی كاروباری یاسایی سیستمی داواكاریی گشتی له هه‌رێم تاووتوێ ده‌كات\nراپۆرتی كۆتایی له‌سه‌ر پڕۆژه یاسای سروودی نیشتیمانیی ئه‌ی ره‌قیب واژۆكرا


با مه‌لا به‌ختیار بۆ خۆی روونکردنه‌وه بدات له‌سه‌ر ئه‌و ڤیدێویه!\nSaturday, 08.26.2017, 19:09\nیه‌کێک له‌م مه‌خلوقانه‌ی ئه‌مڕۆکه، کە له لوتکه‌ی به‌رپرسه قێزه‌وه‌نه‌کانه ناوی (مه‌لا به‌ختیاره)، ئەو بەرپرسەی، کە ئه‌وه‌ی خۆی ده‌یڵێت و خۆیمان پێدەناسێنێت ڕێک کەسێتییەکەی پێچەوانەی خۆیەتی.\nمه‌لا بەختیار له‌و به‌رپرسه هه‌ره‌ده‌گمه‌نانه‌ی کورده، که زۆرترین قسه له‌سه‌ر دیموکراسیه‌ت، مافی مروڤ، ئازادیی و یه‌کسانی مروڤه‌کان و زۆر شتی دیکە ده‌کات، بەڵام له‌پراکتیکدا مه‌ترسیترین روڵی هەیە لەسەر ئەوەی داکۆکی له‌سیسته‌مێکی خێله‌کیی و کۆنه‌په‌رستی و تیروریستی دەکات، بەرپرسەکان، زۆر لە نووسەر و رۆژنامەنووسانی وڵات کۆیلەی بنەماڵەیەکن، لێ مەلا بەختیار کۆیلەی دوو بنەماڵە، به‌تایبه‌تی له‌م چه‌ند ساڵه‌ی دواییدا به‌چه‌پ و بە راست داکۆکی له پارتی و بنەماڵەی بارزانی دەکات، به‌نمونه باس له مافی ژن زۆر ده‌کات، بەڵام خۆی دان بۆ ژنی خه‌ڵکی رۆدەکات و بەجۆرەها تاکتیک داگیری دەکات. مەلا یه‌کێکه له‌و به‌رپرسه باڵایانه‌ی کورد، کە زۆرترین کاری شه‌هوته‌بازیی و مێبازییە به‌رامبه‌ر کچانی کورد و بە داهاتی خه‌ڵک، پۆست و پلەی سیاسیی و ئیداریی بۆ ئەو مەبەستە بەکارهێناوە، که هیچ بهر‌پرسێکی به‌عس ئه‌وه‌نده هه‌تکی کوردی نەکردووە و که‌رامه‌تی تاکی کوردی نەشکاندووە.\nمه‌لا بەختیار باس له دژایه‌تی داعش و ئیسلامی تیرورست ده‌کات، لێ بۆ خۆی له‌ساڵی 1997 مندالێکی 12 ساڵی بۆ هه‌ولێر نارد، تا خۆی به ڕۆژ نوری شاویەسدا بته‌قێنته‌وه!\nمه‌لا بەختیار باس له مافی مرۆڤ و دیموکراسیه‌ت و چه‌پگەریی ده‌کات، لێ دیسان ئه‌مرۆ خۆی و کۆسرەت رەسول و چەندین بەرپرسی تری یەکێتی بەرەیەکیان لە ناو یەکێتییدا دروست کردووە پالپشتی سیسته‌مێکی کۆنه‌په‌رستیی و دژه دیموکراسی له‌کوردستان دەکەن، ئه‌وسیسته‌مه مه‌ترسییدارەی، تا نه‌وه‌کانی مه‌لا مسته‌فای بارزانی، زیاتر پێگه‌ی خۆیان بچه‌سپێنن و نه‌وه دوای نه‌وه کورد باجەکەی بدات، بۆیه قسەیەک دەیکات، هەر نووسینێک دەینووسێت، هه‌ر ره‌خنەیەک به‌زمانی گوڵ و بابه‌تیانه ده‌گرێت، بۆ ئەوەیە زیاتر لە دەسەڵاتدا بمێنێتەوە و لە ئیستاوە ئەگەر لە یەکێتیدا کۆستی کەوت، ئەوا لەلای پارتیی خۆی بگرێتەوە و هه‌ول ده‌ده‌ن زیاتر کوردستان بکه‌نه کاولگه و تالانی بکه‌ن و سوکایه‌تی بەو هه‌موو شه‌هیده دەکه‌ن، که ژیانیان له‌پیناوی خۆشگوزه‌رانیی و که‌رامه‌تی تاکی کورد کرده قوربانی، بۆیه تۆش ناچار ده‌بیت ئاستی ره‌خنه و ناره‌زایه‌تیه‌کانت توندتر و به‌رفراوانتر بکه‌یت.\nده‌میکه باس له‌هۆموبونی مه‌لا به‌ختیار و چه‌ند به‌رپرسیکی تری پارتی و یەکێتی ده‌کرێت، که چه‌ندین وێنه و زانیاری تریان بۆ ناردووین، لە ناو ئەوانەدا وێنە، کە من ئەو کەسانە وەک قوربانیی چاو لێدەکەم و وه‌ک دژایه‌تی و پێشێلکردنی مافی تاک هه‌ستم پیکرد، بۆیه له ئیستادا ئەو وێنانە بڵاوناکه‌مه‌وە، بەڵام که ئه‌و ده‌نگەی کە ئیستا گوێ بیستی ده‌بیت، بە عەرەبی لەگەڵ کەسێکدا گفتوگۆ دەکەن، هه‌ست ده‌که‌ی که ئه‌وه ده‌نگی مه‌لا به‌ختیاره، ئیتر بۆچی ئێمە نەیەین و قسه و نووسینی له‌سه‌ر نه‌که‌ین؟!، چونکه له وڵاتانی هه‌ره پیشکه‌وتوشدا، ئەگەر به‌رپرسێک وا ره‌فتار بکات، راگەیاندن و میدیاکان ده‌یکه‌نه مانشیتی مالپه‌ڕ و رۆژنامه‌کانیان، ریسوای ده‌که‌ن، نه‌وه‌ک وه‌ک ئێمه‌ی کورد بترسن و بلین شتی تایبه‌ته و په‌رده‌پۆشی بکه‌ن، دواترین نمونە وەک خۆم دانیشتووی وڵاتی سویدم و ئەمەتان بۆ دەگێڕمەوە، کە لەم مانگەدا رووی دا، بەرامبەر ئەندیش بۆری کە لە ساڵانی 2006-2014 وەزیری ئابوری سوید بوو، هەرچەندە یەکێک بوو لە کەسە زیرەک وئابووریناسەکانی، نه‌ک تەنیا سوید به‌ڵکو ئه‌وروپاش، بە باشیی و لێهاتوویی خۆی پۆستەکەی بە باشی بەڕێوە برد، بەڕادەیەک لەگەرمەی ئەو کێشە ئابوورییەی کە لە ساڵانی 2006به‌دواوه ئەوروپا و جیهانی گرتبوویەوە، توانی سوید بە کەمترین زیان رزگار بکات و یەکیک لەو ووڵاتە دەگمەنانە بوو بێ زیانی گەورە لێی دەرچوو، هەمووشی بەهۆی زیرەکی ئەو وەزیرە بوو، تەنانەت چانسی بوونە سەرۆکی پارتە راسترەوەکەی هەبوو (مودیرات) کە ئەو کات دووەم پارتیی سویدی بوو، بەڵام کاتێک حیزبەکەی لە هەڵبژاردنی 2014 دۆڕا، ئیتر ئەمیش بە تەواویی وازی لە سیاسەت هێنا، بەڵام با سه‌ره‌تا له‌وه‌وه‌ده‌ست پیبکه‌ین ئایا مه‌لا و چه‌ندین به‌رپرسی تری پارتی و یه‌کیتی هۆمۆن یان تاوان له‌مه‌شدا ده‌که‌ن؟!\nسەرەتایەک بۆ هۆمۆ ناسین و ماف بوون\nمروڤی ئازادیخواز و داکۆکیکەر لەمافی مروڤ ئەگەر لەگەل هاوڕەگەزبازیش نەبیت ، نابیت دژایەتییان بکات، چونکە ئەوە مافە و لە زۆر وڵاتانی جیهان بەتایبەتی ووڵاتانی ئەوروپا بەگشتی و ئەمریکا و کەنەدا و بەشیک لە وڵاتانی ئەمریکای لاتینی ددانی پێدانراوە و ناسینراوە کە لەم بارەوە ووڵاتی دانیمارک وەک یەکەم ووڵات دانی پیادانا. لەساڵی 1998 دواتر زۆربەی ووڵاتانی ئەوروپای گرتەوە، تەنانەت لە ئەفریقا تائیستا تەنیا ووڵاتی باشوری ئەفریقیا لەساڵی 2006 دانی پێداناوە بەڵام لە ووڵاتانی ئیسلامی و ئەفریقی تا ئیستا بە چاوی پلە سێ و چوار سەیریان دەکرێت ، لەکاتیکدا ئەو دیاردەیە هی روژیک و دوان، یان ووڵاتێک و دوان نییە ، دیاردەیەکە لەهەندێک سەردەمی کۆنیش باوبووە وەک سەردەمی گریکییەکان بوونی هەبووە و لەوانە خودی ئەسکەندەری مەکدۆنی کە بی سیکسوال بووه، واتا هه‌م له‌گه‌ل ژن و هه‌م له‌گه‌ل پیاو سیکس و عه‌شقی هه‌بووه ، بەڵام با پرسیارەکە لەوەوە دەست پێبکەین ئایا بەرپرسانی ڕۆژهەڵات بەگشتی و هەندی بەرپرسی پارتی و یەکێتی، ئایا ئەمانە هاوڕەگەزبازن، یان نەخۆش و پۆدوفیلن؟\nلە ئەوروپا و ئەمریکا و کەنەدا کە ئەوە وەک ماف دیاریکراوە کەسەکان درۆناکەن و خۆیان دەیدرکێنن و باسی دەکەن، ئیتر لەبەر هەر هۆکاریک بێت هاورەگەزبازبن یان بیو هوموسیکشواڵ، واتا لەگەڵ ژن و پیاو پێکەوە کارەکە بکەیت، بەڵام پیدۆفیلی واتا مناڵبازی و هیج ماف و پاساوێک نەک نایگرێتەوە، بەڵکو بەتاوانیش ئەژمار دەکرێت و زیندانی لەسەرە ، بەنمونە لە ساڵی 2012 لە ووڵاتی ئەمریکا گەورە سەرمایەدار و بەرپرسی بەنزینخانەی بەناوبانگی شێل لەمالەوە وینەی شەش منداڵ بەڕووتی پرینت دەکات، بەڕێکەوت وێنەکان لەئۆفیسەکەشی دەردەچێت و کارمەندەکان ئاگاداری میدیا و پۆلیس دەکەن و بەرپرسەکە سزا دەدرێت و دەدریتە دادگا لەگەڵ ئەوەی داوای لێبوردنی کرد و دەستیشی کێشایەوە، یان بەپێی ئەو راپۆرتە هەواڵە لەووڵاتی بەریتانیا لە حەفتاکان و هەشتاکانی سەدەی رابردودا لەسەروی 1433 تاوانی بەرپرس و کەسایەتی دیاری بەریتانیا لە نێویاندا کەسی بنەماڵەی مەلیکەی تیابووە کە کاری پۆدۆفیلیان کردووە (واتە کاری سێکسی لەگەڵ منداڵی خوار 18 ساڵ)، ئەمەجگە لەوەی ماوە ماوە گویبیستی ئەوە دەبین، کە قەشەیەک و بەرپرسێک سزا درا، چونکە کاری پۆدۆفیلی لەگەڵ کەسانێک کردووە کە لەخوار تەمەنی 18ساڵی بووە!\nبەڵام ئەوەی جێگای قسە لەسەرکردن و سەرنجڕاکێشانە ئەوەیە، کە تۆ بێیت، نەک هاورەگەزباز بیت واتە (پیاو- پیاو)، بەڵکو لە نێوان (ئافرەت- پیاویش)، هەردوو جۆرەکە بکەیت و پلە و پۆستی سیاسیی خۆت بەکار بهێنیت، ئەمە گەورەترین بە سکاندالی سیاسیی و بەدرەوشتی ئەژمار دەکرێت، باشترین نمونە لەم بارەوە دیداری سیکسی نیوان کلینتون و مونیکا، کە چ هەرایەکی میدیایی و جیهانی بە دوادا هات؟ بۆیە بەکارهینانی پۆست و پارە و لە شوینی فەرمی کارکردن کاریکی نایاساییە، نەخوازا بەنهینی کەسێکی هاورەگەزبازیش بیت!\nلە کوردستان ئەو بەرپرسانە بەشێکیان بۆیە کاری هاورەگەزبازیی دەکەن، چونکە کەسانی تێکشکاون و لەگەل رەگەزی مێ تێربوونە و بۆیە تاقیکردنەوە لەگەڵ پیاو و منداڵیش دەکەن، لە نیو پارتی هەیانە، کە لە ووڵاتان گەنجی جوان دەهێنێت، تەنانەت خودی مەسعود بارزانیش بەمە دەزانێت، کە یەکێکە لە کەسە باوەڕپێکراوەکانی خۆی.\nئەوەی بەرپرسە کوردەکان دەیکەن هەرگیز ماف و باوەر نییە، کاری شەخسییش نییە، چونکە گەر پارتی و یەکێتی و بەرپرسێکی وەک مەلا بەختیار لە بەرنامەی حیزبەکەی و خۆشی نووسی، وەک هەدەپە کە رێز لەو مافە دەگرن ئەوا خاڵێکی پۆزەتیفە، بەڵام تۆ دژی ئەو مافە بیت و بەچاوی سوک سەیری ئەو دیاردەیە بکەیت، کەچی بۆ خۆشت بەشێک لە بەرپرسەکانیشت ئەوکارە نەک لەوەی هاورەگەزبازن، بەڵکو لەبەرئەوەی کەسێتی تێک شکاون و پلە و پۆستەکانیان بەکاردەهینن ئەوا بەتاوان و ساقیتی سیاسی لێک دەدریتەوە.\nئەو ڤیدیۆیە چییە ؟\nئەوەی بە وردی گوی لەو ڤیدیویە بگرێت (بە زمانی عەرەبی) بە روونی بۆی دەردەکەوێ کە ئەو دەنگە دەنگی مەلا بەختیارە و زمانی عەرەبیەکەی لەو دەچێت دواتر کە قسە دەکات لە نیوان گفتوگۆکەی لە پڕێکدا یەکیک دێتە ژوورەوە دەیکاتە کوردی و هەمان دەنگی مەلایە و سەرەتای قسەکردنەکانیشی تا کۆتایی راستە بەگشتی باس لەشتیکی نهینی نادیار دەکات، کە مەلا هەوڵ دەدات نەچێتە سەر ئەو شتەی کە ئەو گەنجە لێی دەترسی، بەڵام لەنیو گفتوگۆکاندا لەدووشوین دەڵیت خۆت رووت بکەوە با بتبینم و ئەو مەسەلەیە زۆر هەستیارە!\nسه‌رنجیك ته‌نیا بۆ زانین : ئه‌و ڤیدیویه كۆنه و له‌فه‌یسبوكی كه‌سی قوربانیه‌كه وه‌رگیرابوو كه‌به‌ناوی مام جه‌لال كردبویه ونامه‌یه‌كی ئاراسته‌ی سه‌ركردایه‌تی یه‌كیتی كردوه كه ئه‌و تاوانه‌ی به‌رامبه‌ر كراوه\nیه‌كیتی له‌نێوان قوباد و شانازه‌كان ئه‌مه ڕۆڵ بینینه یان رێكه‌وت دروست بوون ؟\nده‌ركردنی مه‌لابه‌ختیار و سالار عزیز په‌یامێكی سیاسیه نه‌وه‌ك بێ ڕێزی كۆمه‌لایه‌تی


بڵاوكردنه‌وه‌ی نهێنیه‌كانی ماڵ.... یه‌كه‌مین دوژمنی خێزانه\nبه شی خوشكان\nموضوع: بڵاوكردنه‌وه‌ی نهێنیه‌كانی ماڵ.... یه‌كه‌مین دوژمنی خێزانه\nخۆشی و به‌خته‌وه‌ری ژیانی ژن و مێردایه‌تی خه‌ونی هه‌موو كچێكی ماره‌بڕاو و ئامانج و مه‌به‌ستی هه‌موو كوڕێكی ده‌ستگیرانداره, كه‌به‌ڕاستی ئه‌م خه‌ونه‌ش شایه‌نی ئه‌وه‌یه‌كه‌هه‌موو هه‌وڵ و كۆششێكی بۆ بدرێت, بۆ ئه‌وه‌ی ئه‌و هه‌وڵ و تێكۆشانه‌به‌رهه‌مێكمان بداتێ, وه‌هۆشیار بین له‌و مه‌ترسیانه‌ی كه‌ده‌وری ده‌ده‌ن و له‌هه‌ڕه‌شه‌ی دوژمنان بیپارێزین.\nچه‌ند هه‌یه له خێزان خۆشی و ئاسوده‌یی تێدا نه‌ماوه هه‌رچه‌نده هه‌ردوو هاوسه‌ره‌كه هه‌وڵێكی زۆریان داوه‌بۆ سه‌رخستنی ژیانی خێزانیان؟! به‌ڵام به‌هۆی كه‌وتنه‌ناو هه‌ڵه‌وه‌هه‌موو ئه‌م هه‌وڵه‌یان به‌فیڕۆ چووه.\nجا خوشكه‌كه‌م بۆ ئه‌وه‌ی پارێزگاری له‌خۆشی و به‌خته‌وه‌ری ماڵه‌كه‌ت بكه‌ی ئاگاداری هه‌ڵه‌به‌و دووربه له‌دوژمنانی ماڵه‌كه‌ت!\nیه‌كێك له‌گه‌وره‌ترین هه‌ڵه‌كانیش بڵاوكردنه‌وه‌ی نهێنیه‌كانی ماڵه‌كه‌ته!\nبێگومان نهێنی ماڵ ئامانه‌تێكه له‌گه‌ردنت پێویسته بیپارێزیت, چونكه به بڵاوكردنه‌وه‌ی كه‌سانی حه‌سود به‌خۆت خۆش ده‌كه‌یت و متمانه‌ی مێرده‌كه‌ت به‌رامبه‌رت له‌ده‌ست ده‌ده‌ی.\nهه‌موو یه‌كێك له‌ئێمه‌ڕووداو و به‌سه‌رهاتی زۆری نێوان ژن و مێردی ترمان دیوه‌جا ئه‌گه‌ر له‌و خێزانه‌وه‌بووبێت كه‌تێیدا گه‌وره‌بووین یان له‌خزم و دراوسێ و كه‌سانی نزیكه‌وه‌بووبێت كێشه‌و ڕووداوی زۆرمان دیوه, به‌ڵام ژیر ئه‌و كه‌سه‌یه‌كه‌په‌ند له‌به‌سه‌رهاتی كه‌سانی تره‌وه‌وه‌رده‌گرێ!\nزۆرێك له‌خوشكان به‌نه‌زانی و بێ ئاگایی نهێنی و تایبه‌تیه‌كانی ماڵه‌كه‌یان ده‌كه‌ن به‌قسه‌و باسی مه‌جلیس و دانیشتنیان له‌گه‌ڵ ئافره‌تانی تر, كه‌جاری وا هه‌یه‌ئه‌م جۆره‌قسانه‌هه‌ر له‌به‌ر گه‌رم كردنی مه‌جلیسه‌كه‌یان نه‌بوونی قسه‌ی تر ده‌یكات, كه‌ئه‌مه‌به‌ڵگه‌ی داماوی ئه‌و خوشكه‌ده‌گه‌یه‌نێت...\nخوشكی به‌ڕێز هه‌رگیز نه‌كه‌ی نهێنی و تایبه‌تیه‌كانی ماڵه‌كه‌ت باس و قسه‌ی دانیشتن و ته‌له‌فونه‌كانت بێ, زۆر بڵێیی خۆت به‌و باسانه‌پڕ نه‌كه‌یته‌وه, بیانووش نه‌هێنیته‌وه‌بۆ بڵاوكردنه‌وه‌ی نهێنی ماڵه‌كه‌ت به‌وه‌ی خه‌م و خه‌فه‌تی دڵت ده‌رده‌كه‌ی!\nهه‌رگیز ئه‌مه‌ڕاست نی یه، چونكه‌قه‌ت له‌و باوه‌ڕه‌دا مه‌به‌كه‌هاوڕێكه‌ت نهێنیه‌كانت بۆ هه‌ڵ بگرێ كه‌له‌كاتی دڵ ته‌نگی و خه‌م و خه‌فه‌تا بۆی باس ده‌كه‌یت, شاعیریش زۆر جوان ده‌ڵێ:\nواته: ئه‌گه‌ر مرۆڤێك خۆی سنگی توانای نه‌بێت نهێنیه‌كانی خۆی تیادا بگرێت و جێی نه‌بوویه‌وه... ئه‌وا سنگی ئه‌و كه‌سه‌ی بۆی باس ده‌كا بێگومان زۆر ته‌نگ تره‌و لای ئه‌ویش خۆی ناگرێت.\n( زۆربه‌ی جاره‌كان پاش چاره‌سه‌ركردنی كێشه‌كان, ئافره‌تان په‌شیمانن له‌وه‌ی باسی ئه‌و كێشه‌و ڕووداوانه‌ی ماڵه‌كه‌یان بۆ كه‌سانی تر كردوه, هه‌ندێ جاریش ئه‌م باسه‌ده‌بێته‌خاڵی لاوازیان لای ئافره‌تانی تر, جاری واش هه‌یه‌ده‌گه‌نه‌ئه‌وه� � ڕقیان له‌و ئافره‌ته‌ده‌بێته‌وه‌كه� ��نهێنیه‌كانیان زۆر ده‌زانێ و حه‌ز به‌دووركه‌وتنه‌وه‌لێی ده‌كه‌ن, ئه‌مه‌ش خاڵێكی تری سلبی باسكردنی نهێنیه‌كانه).\nله‌سه‌رو ئه‌مه‌شه‌وه‌و پێش تریش پاراستنی نهێنیه‌كانی ماڵه‌كه‌ت واجبێكی شه‌رعیه, وه‌ك ئه‌نجام دانی خواپه‌رستیه‌كانی تره, به‌تایبه‌تی په‌یوه‌ندی زۆر تایبه‌تی نێوان خۆت و هاوسه‌ره‌كه‌ت.\nپێغه‌مبه‌ری خوا ژن و مێردی بێداركردوه‌له‌وه‌ی كه‌هه‌ر یه‌كێكیان نهێنیه‌كانی ئه‌وی تریان بڵاوبكه‌نه‌وه, وه‌ك نهێنیه‌كانی ناو ماڵ و په‌یوه‌ندی نێوان یه‌كێكیان به‌خه‌ڵكانی تره‌وه‌و نهێنی پاره‌و سامان, له‌هه‌مووی گرنگتر بڵاونه‌كردنه‌وه‌ی نهێنی سه‌ر جێگایه: قال علیه الێلاه‌والسلام: (قال عليه الصلاة والسلام: (إن من أشر الناس منزلة يوم القيامة الرجل يفضي إلى المرأة وتفضي إليه ثم يفشي سرها) رواه/ مسلم. پێغه‌مبه‌ری خوا فه‌رمووی: خراپترین مه‌نزڵه‌گه‌له‌قیامه‌تد� � بۆ ئه‌و پیاو و ژنه‌یه‌كه‌نهێنیه‌كانی دڵی خۆیان بۆ یه‌كتری باس ده‌كه‌ن و پاشان هه‌ر یه‌كه‌یان ده‌چن بۆ خه‌ڵكی تری ده‌گێڕنه‌وه).\nزیانه‌كانی زۆرتره‌له‌سوده‌كه‌ی !\nزانایانی ده‌روونی جه‌ختیان له‌سه‌ر ئه‌وه‌كردوه‌كه‌باسكردنی نهێنیه‌كانی ئافره‌ت لای خه‌ڵكانی تر به‌زۆری ده‌بێته‌هۆی دڵه‌ڕاوكێ و قه‌له‌ق له‌بری حه‌وانه‌وه‌ی ده‌روونی و نه‌مانی خه‌فه‌تی, خۆی ڕاسته‌ئه‌و كاته‌ی كه‌قسه‌وخه‌م و خه‌فه‌ته‌كه‌ی بۆ یه‌كێكی تر ده‌گێڕێته‌وه‌وا هه‌ست ده‌كا دڵی ئیسراحه‌تی كردوه‌و به‌ردێك له‌سه‌ر دڵی لاچووه‌هه‌رچه‌نده‌ئه‌م� �كاتییه‌و ده‌ڕوا, به‌ڵام دوای بڵاوبوونه‌وه‌ی ئه‌و شتانه‌ی باسی كردوه‌له‌ناو خه‌ڵكدا خه‌م و خه‌فه‌ت و بێتاقه‌تیه‌كی زۆری دێته‌سه‌ر كه‌زۆر له‌وه‌ی پێش باس كردنه‌كه‌ی زیاتره, سه‌ره‌ڕای ئه‌وه‌ش ئه‌گه‌ر مێرده‌كه‌ی پێ ی بزانێت له‌وانه‌یه‌ببێته‌هۆی شه‌ڕ و ده‌نگه‌ده‌نگیان چونكه‌هیچ پیاوێك پێ ی خۆش نی یه‌خێزانه‌كه‌ی سڕ و نهێنی ماڵه‌كه‌ی بۆ خه‌ڵكی تر باس بكات جا ئه‌گه‌ر ئه‌وه‌ی بۆی باس ده‌كا دایك و خوشكی ئافره‌ته‌كه‌ش بێت, ئه‌و ووته‌كۆنه‌ش بڵاوه‌كه‌وه‌ختی خۆی ئیمام حارس كاتی شووكردنی كچه‌كه‌ی ئامۆژگاری كردووه‌و پێ ی فه‌رمووه: ئه‌گه‌ر نهێنی مێرده‌كه‌ت و ماڵه‌كه‌ت بڵاوكرده‌وه‌ئه‌و كاته‌ئه‌مین نیت له‌وه‌ی مێرده‌كه‌ت غه‌درت لێ نه‌كات.\nنهێنیه‌كان جۆراوجۆرن و پله‌یان جیاوازه\nنهێنیه‌كانی ماڵ هه‌ر هه‌موویان وه‌ك یه‌ك نین و له‌گرنگیشیاندا جیاوازن, هه‌ندێ نهێنی هه‌یه‌تایبه‌ته‌به‌په‌ی وه‌ندی نێوان ژن و مێرده‌وه‌و پێویسته هه‌ردوو لایان له‌ناو دڵیاندا چاڵێكی قوڵی بۆ هه‌ڵكه‌ن و تێیدا بشارنه‌وه.\n- هه‌رچی نهێنی هه‌یه‌كه‌په‌یوه‌ندی به‌سه‌ر جێگا و كار و كرده‌وه‌ی ئه‌و كاته‌و قسه‌و باسی ئه‌و كاره‌هه‌یه‌به‌هیچ جۆرێك نابێت و تاوانه‌لای هیچ كه‌سێك باس بكرێت, پێغه‌مبه‌ریش ده‌فه‌رموێ: (إن من أشر الناس منزلة يوم القيامة الرجل يفضي إلى المرأة وتفضي إليه ثم يفشي سرها) رواه/ مسلم, جا ئه‌گه‌ر باس كردنه‌كه‌ی به‌شێوه‌یه‌كی ڕاسته‌وخۆ بێت یان سوكه‌باسكردنێكیش بێت هه‌ر به‌هه‌مان شێوه‌حه‌رامه, كه‌به‌داخه‌وه‌هه‌ندێ خوشكی به‌ڕێز هه‌رچه‌نده‌ئه‌مه‌شیان بیستووه‌به‌ڵام گوێی خۆیانی لێ كه‌ڕ ده‌كه‌ن و هه‌ندێ جار له‌كۆبوونه‌وه‌ی ناوخۆیاندا باسی لێوه‌ده‌كه‌ن جا ئه‌گه‌ر زۆر بێ یان كه‌م!\n- ئه‌و نهێنێنیانه‌ی په‌یوه‌ندی ماڵ و پاره‌و په‌یوه‌ندی خزمایه‌تی و كه‌سایه‌تی یه‌وه‌هه‌یه‌به‌هه‌مان شێوه‌نابێت باسی لێوه‌بكرێ, خوای گه‌وره‌ده‌رباره‌ی خێزانی پێغه‌مبه‌ر نوح و لوط (علیهما السلام) ده‌فه‌رموێ: (ضَرَبَ اللَّهُ مَثَلاً لِلَّذِينَ كَفَرُوا امْرَأَتَ نُوحٍ وَامْرَأَتَ لُوطٍ كَانَتَا تَحْتَ عَبْدَيْنِ مِنْ عِبَادِنَا صَالِحَيْنِ فَخَانَتَاهُمَا) (التحریم: 10) خوای گه‌وره‌باس له‌خیانه‌تی خێزانی ئه‌م دوو پێغه‌مبه‌ره‌به‌ڕێزه‌ما� � بۆ ده‌كات كه‌هه‌ندێ له‌موفه‌سیرین ده‌رباره‌ی خیانه‌تی ئه‌م دوو ئافرته‌ده‌فه‌رموون: خێزانه‌كه‌ی نوح پێغه‌مبه‌ر (علیه‌السلام) به‌وه‌خیانه‌تی لێده‌كرد ئه‌گه‌ر یه‌كێك له‌قه‌ومه‌كه‌ی بهاتایه‌ته‌لای و ئیمانی بهێنایه, ئه‌و ده‌چوو ده‌سته‌ڵاتداران و بێ باوه‌ڕه‌كانی ئاگادار ده‌كرده‌وه‌بۆ ئه‌وه‌ی بیكوژن.\nوه‌خێزانی لوط پێغه‌مبه‌ر (علیه‌السلام) به‌وه‌خیانه‌تی لێده‌كرد كه‌ئه‌گه‌ر پیاوێك بهاتایه‌ته‌ماڵیان خێرا ده‌چوو به‌گومڕا و بێ باوه‌ڕانی قه‌ومه‌كه‌ی ده‌ووت بۆ ئه‌وه‌ی بێن و نێر بازی له‌گه‌ڵدا بكه‌ن.\nكه‌خوای گه‌وره‌نمونه‌ی ئه‌م دوو ئافره‌ته‌ی به‌خراپترینی ئافره‌تانی كافر هێناوه‌ته‌وه, ئه‌وه‌ش به‌هۆی بێ باوه‌ڕییان و هه‌روه‌ها ئه‌نجام دانی ئه‌و كاره‌یانه‌وه‌بوو خوا په‌نامان بدات.\n- جاری وا هه‌یه‌له‌نێوان ژن و مێردا هه‌ندێ كێشه‌ڕووده‌دات جا ئه‌و كێشانه‌سه‌باره‌ت به‌په‌یوه‌ندی خزمایه‌تی یا لایه‌نی ئابووری یا ماڵ و منداڵ بێ له‌م حاڵه‌ته‌دا ئه‌گه‌ر ئه‌م كێشه‌یه‌به‌ژن و پیاوه‌كه‌چاره‌سه‌ر نه‌كرا و به‌ره‌و گه‌وره‌بوون ده‌ڕۆی ئه‌وا هه‌ر لایه‌كیان بێت بۆیان هه‌یه‌باسی بكه‌ن به‌ڵام به‌مه‌رجێك هه‌ر یه‌كێكیان بینی بۆی باس نه‌كه‌ن و هه‌روه‌ها ته‌نها بۆ ئه‌وه‌نه‌بێت كه‌خه‌می دڵیان بكه‌نه‌ده‌ره‌وه‌و باری ده‌روونیان سوك بكه‌ن, به‌ڵكو ده‌بێ ئه‌و كه‌سه‌ی بۆی باس ده‌كه‌ن كه‌سێكی شاره‌زا بێ له‌دیندا و هه‌روه‌ها له‌ژیانی خێزانیشدا وه به‌ئومێدی چاره‌سه‌ركردنی كێشه‌كه‌یان بۆی باس بكه‌ن و بۆ ئامۆژگاری وه‌رگرتن و ڕێنومایی كردن بێت, نه‌ك بۆ سوك كردن و پیشاندانی لایه‌نی به‌رامبه‌ره‌كه‌یان بێت.\nخوای گه‌وره‌ش ده‌فه‌رموێ : (فَابْعَثُوا حَكَماً مِنْ أَهْلِهِ وَحَكَماً مِنْ أَهْلِهَا إِنْ يُرِيدَا إِصْلاحاً يُوَفِّقِ اللَّهُ بَيْنَهُمَا) (النساء: 35). واته: ئه‌گه‌ر ترسان له‌وه‌ی نێوانی ژن و مێرد بشێوێ و كێشه‌كه‌یان چاره‌سه‌ر نه‌بێت ئه‌وا دادوه‌رێك له‌خزمی پیاوه‌كه‌و دادوه‌رێك له‌خزمی ئافره‌ته‌كه‌بهێنن بۆ ڕێكخستنیان ئه‌گه‌ر ئه‌و دوو كه‌سه‌مه‌به‌ستیان ڕێكخستنی نێوانیان بێت.\nپێویسته‌له‌كاتی ڕوودانی هه‌ر كێشه‌یه‌كی گه‌وره‌و بچوكدا خێرا ئافره‌ته‌كه‌یا پیاوه‌كه‌ده‌ست پێشخه‌ری نه‌كه‌ن بۆ باس كردنی لای خه‌ڵكی ئه‌گه‌ر لای مامۆستایه‌كیش بێت, چونكه‌زۆرێك له‌كێشه‌كان پێویستی به‌ته‌داخولی كه‌سانی تر نی یه‌به‌ڵكو ته‌نها به‌بوونی لێزانی و ئارامگری له‌لایه‌نی ژنه‌كه‌یا پیاوه‌كه‌وه‌چاره‌سه‌ر ده‌بێت.\n(به‌داخه‌وه‌هه‌ندێ له‌برایانی به‌ڕێز له‌كاتی ڕوودانی هه‌ر كێشه‌یه‌كدا ئه‌گه‌ر زۆر زۆر گه‌وره‌و مه‌ترسی داریش بێت ئاماده‌نین كه‌بچنه‌لای كه‌سانێكی شاره‌زاو و دیندار و كێشه‌كه‌یان باس بكه‌ن به‌مه‌به‌ستی چاره‌سه‌ر, به‌ڵكو خۆی ده‌بێت به‌دادوه‌ر به‌سه‌ر خێزانه‌كه‌یه‌وه‌و هه‌ر خۆشی ته‌ره‌فێكی كێشه‌كانه, كه‌له‌ڕاستیدا ئه‌مه‌ش هه‌ڵه‌یه, ئێمه‌ئاماژه‌مان پێ كرد كه‌پێویست ناكات بۆ هه‌موو كێشه‌یه‌ك بچنه‌لای كه‌سانی شاره‌زا, به‌ڵام ئه‌مه‌ش هه‌ڵه‌یه‌كه‌كه‌هه‌ر به‌هیچ جۆرێ ئاماده‌یی چوونه‌لای مامۆستا و كه‌سانی تری نه‌بێت ئه‌گه‌ر چی كێشه‌كه‌گه‌وره‌بێت و چاره‌سه‌ریشیان لا نه‌بێت, كه‌هۆی ئه‌مه‌به‌زۆری ده‌گه‌ڕێته‌وه‌بۆ زۆر شت له‌وانه: عه‌یبه, خۆبه‌زلزانینی پیاوه‌كه, كه‌مته‌رخه‌می پیاوه‌كه, .... زۆر شتی).\nداواكارین له‌خوای گه‌وره‌خۆشی و ئاسوده‌یی بخاته‌ماڵی هه‌موو مسوڵمانێكه‌وه‌و خوشكان و برایانمان دوور بن له‌تێكدانی ماڵی خۆیان و هه‌میشه‌له‌كاتی په‌یدابوونی هه‌ر كێشه‌یكی خێزانییدا بتوانین زاڵ بین به‌سه‌ر كێشه‌كاندا و چاره‌سه‌ری بكه‌ین تاكو به‌خته‌وه‌ری دونیا و دواڕۆژ یاوه‌رمان بێت.\nالموضوع الأصلي : بڵاوكردنه‌وه‌ی نهێنیه‌كانی ماڵ.... یه‌كه‌مین دوژمنی خێزانه // المصدر : منتدياتحلبجةنت // الكاتب: ROZHGAR\nبڵاوكردنه‌وه‌ی نهێنیه‌كانی ماڵ.... یه‌كه‌مین دوژمنی خێزانه , بڵاوكردنه‌وه‌ی نهێنیه‌كانی ماڵ.... یه‌كه‌مین دوژمنی خێزانه , بڵاوكردنه‌وه‌ی نهێنیه‌كانی ماڵ.... یه‌كه‌مین دوژمنی خێزانه ,بڵاوكردنه‌وه‌ی نهێنیه‌كانی ماڵ.... یه‌كه‌مین دوژمنی خێزانه ,بڵاوكردنه‌وه‌ی نهێنیه‌كانی ماڵ.... یه‌كه‌مین دوژمنی خێزانه , بڵاوكردنه‌وه‌ی نهێنیه‌كانی ماڵ.... یه‌كه‌مین دوژمنی خێزانه\nإذا وجدت وصلات لاتعمل في الموضوع او أن الموضوع [ بڵاوكردنه‌وه‌ی نهێنیه‌كانی ماڵ.... یه‌كه‌مین دوژمنی خێزانه ] مخالف ,, من فضلك راسل الإدارة من هنا


Diplomatic Magazine | کۆمەڵگەى کوردستان، کۆڵەوارە\nکۆمەڵگەى کوردستان، کۆڵەوارە\nخوێندنەوە بریتیە لە بیر کردنەوە، بە بەکارهێنانى عەقڵى کەسێکى تر (شۆپنهاوەر)\nکلتورى خوێندنەوەى کتێب لەهەر وڵاتێکدا پەیوەندى بە ئاستى ڕۆشنبیرى، مەعریفى کۆمەڵگە و تاکەکانی، سەرخان و ژێرخانى ئەو کۆمەڵگەیە، زانكۆ و سيستمى پەروەردەى تەندروستەوە هەیە، بە واتایەکى تر ئاستى فکرى و مەعریفى، تیراژى چاپکردنى گۆڤار و ڕۆژنامە، کتێب و ئەکتیڤى میدیا بۆ خۆى بەشێکە لەسەرخانى ئەو کۆمەڵگەیە، بوێریس فرایهێر فۆن لەو کتێبەى شاخەوان سدیق بەناوى چێژى خوێندنەوەدا دەڵێ "کتێب حەکیمترین پیرە، کتێب ئازاترین پیاوە، کتێب دایکانەترین ژنە، کتێب دلۆڤانترین و نەرمونۆڵترین کچە، هەر کەسێک حەوت کتێبی باشی هەبێت، پێویستى بە مرۆڤ نییە".\nبه‌پێی ئامارێكی زانكۆی دهۆك: له‌كۆی نزیكه‌ی 1000 مامۆستا، ته‌نها نۆ مامۆستا ده‌خوێنێته‌وه.\nمەریوان وریا قانع لە کتێبی (کتێب و دونیا)دا دەڵێت "خوێندنەوەى کتێب ئینسان دەکاتە بونەوەرێکى خەیاڵکراوە، عەقڵانى، ڕەخنەیی و پرسیارکەر".\nهەرێمى کوردستان کە دانیشتوانەکەى ئێستا نزیکەى (5700000) هاوڵاتییە و سلێمانى بە پایتەختى ڕۆشنبیرى ناوزەند کراوە و هەولێر بە پایتەختى ئابورى، لەگەڵ ئەوەى دەیان دەزگاى چاپ و بڵاوکردنەوە هەیە، تا کۆتایی 2018 (950) ڕۆژنامە و گۆڤار مۆڵەتییان وەرگرتوە، بەڵام ڕیژەى خوێنەرانى (1%) کەمترە، (39) کەناڵى تەلەفزیۆنى ئاسمانى، (122) کەناڵى تەلەفزیۆنى لۆکاڵى، (160) کەناڵى ڕادیۆ هەیە، بەڵام زۆرینەى ئامارەکان ئەوە پشت ڕاستدەکەنەوە، کە هاوڵاتییانى کوردستان کەم دەخوێننەوە، لە کاتێکدا لە ساڵێکدا (36781) کەس سەردانى کتێبخانەکانى هەولێریان کردوە و لە شەش مانگدا (85266) کەس سەردانى کتێبخانەکانى سلێمانییان کردوە، کە (92) کتێبخانەى گشتى هەیە، (4) لە پارێزگاکان، (16) لە قەزاکان، (72) دانە لە ناحیە و گوندەکاندایە.\nبەپێى ئامارێکى زانکۆى دهۆک بۆ ساڵى (2008) لە کۆى (950) مامۆستاى زانکۆ تەنها (9) مامۆستا دەخوێننەوە، بەپێى ئامارێکى وەزارەتى ڕۆشنبیرى لە ساڵى 2012 (221) کتێب، 2013 (210) کتێب ژمارەى سپاردنیان پێدراوە، واتا بۆ هەر (25900) کەس، (1) کتێبی بەردەکەوێت.\nبە بەراورد لەگەڵ وڵاتێکى وەکو ئیسرائیل، هەر کەسێک ساڵانە (40) کتێب، سوید (10) کتێب، فەرەنسا (7) کتێب، یابان (25) کتێب، ئەمەریکا (11) کتێب، بەریتانیا (7) کتێب دەخوێننەوە، واتا هەر تاکێکى فەرەنسی هەفتانە (5) کاتژمێر و (54)خولەک، تاکێکى بەریتانى (5) کاتژمێر و (18) خولەک، هەر تاکێکى هیندستانى (10) کاتژمێر و (42) خولەک، کات بۆ خوێندنەوە تەرخان دەکەن.\nبەڵام بە بەراورد بە وڵاتانى عەرەبی کە لەسەر دەریاى نەوت و خۆشگوزەرانین، تەنها (10) خولەک دەخوێننەوە، واتا کۆى گشتى تاکى عەرەبی (1) وشەیە لە هەفتەیەکدا، بەڵام هەر تاکێکى ئەوروپى (63) کاتژمێر ساڵانە بۆ خوێندنەوە تەرخان دەکات.\nواتا هەر (320000) هاوڵاتى عەرەب لە ساڵێکدا تەنها (1) کتێب دەخوێنێتەوە لەناو (22) دەوڵەتى عەرەبییدا، کە ژمارەى دانیشتوانیان نزیکەى (400) ملیۆن کەسە.\nکەواتا بەپێى ئەو ئامارانە هەر تاکێکى بەریتانى ڕێژەى خوێندنەوەى (40) جار لە تاکى عەرەبی و هەر تاکێکى بەریتانی (225) جار زیاترە لە تاکێکى عەرەبی، واتا هەر تاکێکى ئەوروپى (62000) خولەک دەکاتە (500) کاتژمێر لە ساڵێکدا کتێب دەخوێنێتەوە.\nیه‌كێك له‌پێشانگاكانی كتێب، له‌هه‌رێمی كوردستان\nبەپێى هەندێک ئامار لە هەرێمى کوردستان تیراژى زۆربەى کتێبە چاپکراوەکان (500) دانەیە واتا بە هەر (11400) کەسێک (1) کتێبی بەردەکەوێت، گەر ئەوەش بزانین لەو (500) کتێبە تەنها (200) دانەى دەفرۆشرێت.\nهەرچەندە ئامارەکان دەڵێن لەو ڕێژەیە فرۆشی کتێبە ئەدەبییەکان، بەتایبەتى رۆمان، فرۆشی زۆرترە و بەدواى ئەویشدا کتێبە فکرى و سیاسییەکان دێن.\nبەڵام ئەوەى گرنگە رۆڵى حکومەت لەم نێوەندەدا ئەکتیڤ و چالاک نییە، پێویستە فۆرمى تایبەت بدۆزێتەوە لە بابەتى (بەردەوامى پێشانگاى کتێب، هاندان لە ڕێگەى خوێندنگا و قوتابخانەکانەوە، باربۆ و دروستکردنى کتێبخانە لەو ناوەندانە، تەرخانکردنى بودجەى پێویست بۆ ئەو کتێبخانە و زانکۆیانە).\nپێویسته كتێبه‌كوردییه باشه‌كان،وه‌ربگێڕدرێنه سه‌ر زمانه بیانییه‌كان.\nلە وڵاتى ئەڵمانیا دەوڵەت ساڵانە پێشانگاى کتێبى فرانکفۆرتى نێودەوڵەتى دەکاتەوە، جگەلە ڕاوێژکارى ئەڵمانیا، هەر ساڵەى نوسەرێکى گەورەى جیهانى پێشانگاکە دەکاتەوە، پار ساڵ (سەلمان ڕوشدى) نوسەرى گەورەى ئێرانى خاوەنى کتێبی ئایاتى شەیتانى ئامادە بوو.\nلەو پێشانگایەدا ساڵانە (500000) کەس ئامادە دەبن، کە دەیان ملیۆن ناونیشانى جیاواز لەخۆ دەگرێت بە سەدان زمانى زیندووى جیهانى، قەرەباڵغترین و پڕفرۆشترین پێشانگاى کتێبى ئەوروپایە و هەر ساڵە لەسەر شەرەفى وڵاتێک ڕێکدەخرێت ساڵى (2018) لەسەر شەرەفى وڵاتى جۆرجیا بووە کە نزیکەى (2) ملیۆن دۆلارى خەرجکردبوو لەو کارەدا، ئەگەرچى ساڵانە حکومەتى هەرێم بەشدار دەبێت، بەڵام چالاک نییە و پێویستى بە وەرگێرانى کتێبە کوردییە باشەکان هەیە، بۆ سەر زمانە زیندووەکان، واتا دەوڵەت ڕۆڵى هەیە لەو کارانەدا.\nبه‌هۆی ئه‌وه‌ی مه‌سعود بارزانی كتێبی په‌نده‌كانی پیره‌مێردی له‌پێشانگای نێوده‌وڵه‌تی هه‌ولێر كڕی، خوێنه‌ران هه‌مووان ڕویان كرده كڕینی ئه‌و كتێبه و بووه پڕفرۆشترین كتێبی پێشانگاكه.\nساڵى (2018) لە پێشانگاى کتێبى نێودەوڵەتى هەولێر، کە ساڵانە دەکرێتەوە، کارێکى پۆزەتیڤە کاریگەرى خۆى داناوە، جەنابى مەسعود بارزانى کتێبی (پەندەکانى پیرەمێرد)ى کڕى، بەوهۆیەوە کتێبەکە بووە پڕفرۆشترین کتێبى ئەو ساڵەى دەزگاى ئەدیبان - ئارام محەمەد-، کە ئەمساڵ ڕێگایان نەدا بەشدار بێت.\nئەگەرچى گرفتێکى ئەو پێشانگایە نرخى شوێنى دەزگاکانى چاپ و بڵاوکردنەوە (1000 – 4000) دۆلارە و کاریگەرى نێگەتیڤى هەیە، سەرەڕاى نەبوونى ڕیکلامى گونجاو بۆ هاندان و بەشدارى خەڵک، بەڵام باشوایە بکرێتە شەش مانگ جارێک و شار و شارۆچکەکانى تریش بگرێتەوە و حکومەتیش بەشدار بێت.\nلە پاڵیدا حکومەتى هەرێم و وەزارەتى ڕۆشنبیرى باربۆى دەزگاکانى چاپ و بڵاوکردنەوەى وەک (ئەدیبان، سەردەم، موکریان، غەزەلنوس، ڕەهەند، ئەندێشە، خانى، دەزگاى ئایدیا بۆ فکر و لێکۆڵینەوە، نارین، ماڵى وەفایی، مێخەک و جەمال عیرفان) بکات، ئەگەرچى لەم کابینەیەى حکومەتدا، بەڕێز نێچیرڤان بارزانى و خالید دۆسکى، هاوکار و پشتیوانى زۆر لەو ناوەند و دەزگایانەیان کردوە، بە تایبەتى جەنابی وەزیرى ڕۆشنبیرى ڕۆڵى گەورەى گێڕاوە لەو بوارەدا سەرەڕاى قەیرانى دارایی ئەو کابینەیەى حکومەت، بەڵام نەیتوانى زاڵ بێت بەسەر کۆى ئەو گرفتانەدا.\nبەڵام هەموو ئەوانە ناتوانێت لە ئێستادا ڕەوشی خراپى کتێب و خوێندنەوە ڕاستبکاتەوە و ئامارەکان بەرێتە سەرەوە، گەر هەوڵى جددى نەبێت و گرفتەکان چارەسەر نەکات، ئەگەرچى پێموایە فاکتەرەکانى نەخوێندنەوەى کتێب و خراپی ئامارەکان هێندەى فاکتەرى خودى و زاتین و پەیوەندە بە تاکەکانەوە، نیو هێندە پەیوەندى بە حکومەتەوە نییە، بەو دەلیلەى فاکتەرەکە زاتییە، تاک و هاوڵاتى ئامادە نییە مانگى کتێبێک بکرێت بە (3)هەزار دینار، بە بیانووى خراپى بارى دارایی، بەڵام هەر ئەم تاکە ساڵانە مۆبایلەکەى (400) دۆلارى پێدەدات و مانگانە (100) دۆلار خواردنى خۆش و خواردنەوە، (200) دۆلار دەدات بە کەمالیات و ئۆتۆمبێلى جوان، گرانبەها، سەفەر، خۆشگوزەرانى و کڕینى باڵندەى جۆراوجۆر....\nئەمە موسیبەتێکە وەکو مارکس دەڵێ "خۆدانە کەمالیات لە کۆمەڵگەدا موسیبەتى بە دواوەیە".\nئامێره ئه‌لیكترۆنییه‌كان وه‌ك جێگره‌وه‌یه‌كی كتێب\nلەوەش خراپتر لە کوردستاندا لە هەزاردا یەکێ لە ماڵەکانیان بچوکترین کتێبخانەى تێدا نییە، بەڵام بارى پڕ خواردنەوەى گرانبەها و کەمالیاتى ڕەنگاوڕەنگى تێدایە، بێگومان ئەمە بۆ سیاسییەکانیش ڕاستە، کە هێندەى خەریکى نەوت و بارزگانى مۆدێلى ئۆتۆمبێلەکانیان، نیو هێندەیان - جگەلە کەمێکیان کە بە پەنجەى دەست دەژمێردرێن - کتێبخانەیان نییە و ساڵى کتێبێک ناخوێننەوە،بەڵام سیاسەت دەکەن.\nدەیانەوێت ڕابەرى کۆمەڵگە بن، گۆڕانکارى بکەن، خۆشیان بە نوخبە و پێشەنگ دەزانن، پرسیارەکە ئەوەیە سیاسییەک، وەزیرێک، مامۆستایەک، ....هتد گەر مانگى کتێبێک نەخوێنێتەوە، وڵاتەکەى، زانکۆ و خوێندنگاکەى، حکومەت و داموودەزگاکەى چۆن پێشدەکەوێت؟\nئامارەکان دەڵێن هەر خوێنەرێکى ڕۆژئاوایی ساڵانە (35) کتێب دەخوێنێتەوە، بەڵام وەکو وتمان لە هەرێمى کوردستان ڕێژەکە هێندە نزمە شایەنى باسکردن نییە و نزیک دەبێتەوە لە وڵاتێکى وەکو لوبنان کە بە (300000) کەس (1) کتێب دەخوێننەوە، ئەمە وەکو کتێبی گشتى، خۆگەر وردى بکەینەوە بۆ مناڵان، ڕەنگە ڕێژەکە سفر بێت، چونکە ئێستا هیچ دەزگایەکى تایبەتى نییە کتێبی مناڵان چاپبکات.\nسه‌رچاوه‌كان: زیاتر له 70 ملیۆن عه‌ره‌ب نه‌خوێنده‌وارن.\nبەپێى توێژینەوەیەکى هەڵگورد مەسعود بەناوى (خوێندنەوە لە زمانى ژمارەکاندا) دەڵێ "ئەو کتێبانەى لە جیهانى عەرەبی بۆ مناڵان چاپدەکرێت (400) دانەیە، بەڵام ئەمەریکا (13260) کتێب، لە بەریتانیا (3837) کتێب، لە فەڕەنسا (2118) کتێب، ڕوسیا (1458) کتێب بۆ مناڵان چاپدەکرێت".\nبەپێى ئەو ئامارانەى هەڵگورد مەسعود زیاتر لە (10) ملیۆن مناڵى عەرەب نەخوێندەوارن و بە گشتییش سەرچاوەکان باس لەوە دەکەن کە (70) ملیۆن کەس لە جیهانى عەرەبی نەخوێندەوارن.\nڕێژەیەکى ورد لەبەردەستدا نییە کە لە هەرێمى کوردستان ڕێژەى نەخوێندەوارى چەندە، بەڵام بەپێى ڕێژەى خوێنەرانى کتێب بێت، ڕێژەکە بەرزە.\nتیراژ و ژمارەى کتێبی چاپکراو ڕۆڵێکى گرنگى هەیە لە بڵاوبوونەوەى کتێب، ئەم ڕێژەیە لە هەرێمى کوردستان بۆ زۆربەى دەزگاکان (500) کتێبە و ڕێژەى نوسەرانى کتێب لە کوردستاندا (100 – 150) کەس زیاتر نییە، بەڵام لە جیهانى عەرەبییدا (6500) نوسەریان هەیە، لە ئەمەریکا (102000)، ئەمەریکاى لاتین (42000)\nتیراژى کتێب لە وڵاتانى عەرەبی (5000) دانەیە.\nلە ڕۆژئاوا (50000) دانەیە، هەڵگورد مەسعود لەو توێژینەوەدا سەرنجى ورد دەخاتەڕوو سەبارەت بە ڕێژەى کتێبە چاپکراوەکان و دەڵێ "لە ساڵى 1996 لە قەتەر (216) ناونیشان، لە عەممان (7)، لە میسر (1916)، لە سعودیە (3900) کتێب بووە".\nبەڵام بەراورد بەو وڵاتانە لە وڵاتێکى وەکو ئیسرائیل کە (7) ملیۆن کەسە لە ساڵى 2005 (4000) ناونیشانى چاپکردوە، لە ساڵى 1997 ئەڵمانیا (80) هەزارى چاپکردووە، هەرچەندە لە بابەتى پێشوومدا ئاماژەم بەوە کرد، کە ڕەنگە ساڵانە لە هەرێمى کوردستان نزیکەى (3000) کتێب چاپبکرێت، بەپێى بۆچوونى وەزارەتى ڕۆشنبیرى بەشێکى زۆرى کتێبە چاپکراوەکان ئیسلامى یان فکرى ئیسلامین و زۆرترین فرۆشی پێشانگاى کتێب لە هەولێر بۆ ساڵى (2019) کتێبە ئیسلامییەکان بوون.\nدیسان هەڵگورد مەسعود لە بابەتى وەرگێڕاندا ئاماژە بەوە دەکات لە ساڵى (1997 – 2000) لە جیهانى عەرەبی ئەو کتێبانەى کە وەرگێردراون (6881) کتێب بووە ئەوەش یەکسانە بە تەنها چاپکردنى ئەو کتێبانەى ئیسرائیل، هەنگاریا و ئیسپانیا وەریانگێڕاون.\nواتا هەموو ئەو کتێبانەى لە ماوەى (50) ساڵى ڕابردووى (22) دەوڵەتى عەرەبی یەکسانە بە تەنها وەرگێڕانى ئیسپانیا بۆ یەکساڵ.\nپەیوەند بە هەرێمى کوردستانەوە پرۆسەى وەرگێڕان هەنگاوى باشی ناوە و پێدەچێت ساڵانە (1500) کتێب وەربگێڕدرێن، ئەمەش بەراورد بە وڵاتانى عەرەبی ڕێژەیەکى باش و گونجاوە.\nبەپێى ئامارەکانى بەڕێوەبەرایەتى سپاردن لە وەزارەتى ڕۆشنبیرى لە ساڵى 2017 ڕێژەى خوێنەرانى کتێب (121653) کەس بووە و بۆ ساڵى 2017 (2060) ژمارەى سپاردن دراوە بۆ ساڵى 2018 (2327) ژمارەى سپاردن دراوە، لەکاتێکدا بەشێک لە کتێبەکانیش بەبێ ژمارەى سپاردن دەرچوون.


کۆتایی بێ ئەنجامی دیداری ئەوڕۆی ترامپ و ئۆن - Mehr News Agency\nAP ١٣٩٧ ڕەشەمە ٩ ٢٠:٣٨\nNews Code 25303\nکۆتایی بێ ئەنجامی دیداری ئەوڕۆی ترامپ و ئۆن\nوادیارە دیداری ئەمڕۆی سەرکردەکانی ئەمریکا و کۆریای باکوور بە هۆی هەڵوەشانەوەی پلانی خواردنی نیوەڕۆ، بە کورتی بەڕێوەچووە و لایەنەکان بە بێ دەسکەوتێکی گونجاو گەڕاونەتەەوە بۆ هۆتێلەکانی خۆیان.\nبە ڕاپۆرتی ئاژانسی هەواڵی مێهر، هەواڵدەریی CNN چەند کاتژمێر لەوە پێش لە کۆتایی دیداری ئەوڕۆ (پێنج شەممە)ی دۆناڵد ترامپ سەرۆک کۆماری ئەمریکا و کیم جۆنگ ئۆن رێبەری کۆریای باکووری و گەڕانەوەی لایەنەکان بۆ هۆتێلەکانی خۆیان هەواڵی دا.\nئەوە لە کاتێکدایە کە سارا ساندێرز وتەبێژی کۆشکی سپی لە هەڵوەشانەوەی پلانی خورادنی نیوەڕۆی سەرکردەی دوو وڵات هەواڵی دابوو و بەوجۆرە دانیشتنی واژۆ کردنی ڕێککەوتنی هاوبەشیش کە کۆشکی سپی رۆژی ڕابردوو بەڵێنی دابوو، هەڵوەشاوەتەوە.\nهاوکات کۆشکی سپی بە دەرکردنی بەیاننامەیەک دیداری ئەوڕۆی دۆناڵد ترامپی سەرۆک کۆماری ئەمریکا و کیم جۆنگ ئۆنی رێبەری کۆریای باکووری باش و سازێنەر وەسف کرد.\nلەو بەیاننامەیەدا هاتووە: سەرکردەکانی دوو وڵات سەبارەت بە رێگەگەلی جۆراوجۆری پێشخستنی ڕەوتی چەک داماڵینی ناڤۆکیی کۆریا و هەروەها پرسەکانی ئابووری گفتوگۆیان کرد و ڕایان گۆڕییەوە. ئەگەرچی لەم خولە لە دیدارەکان ڕێککەوتنێک مسۆگەر نەکرا، بەڵام لایەنەکان بە دوای پلان داڕشتن بۆ دیدارگەلی داهاتووەوەن.\nشایانی باسە، دیداری ئەوڕۆی سەرکردەکانی ئەمریکا و کۆریای باکوور بە هۆی هەڵوەشانەوەی پلانی خواردنی نیوەڕۆ، بە کورتی بەڕێوەچووە.\nکیم جۆنگ ئۆن


سمایل سەردەشتی - ویکیپیدیا، ئینسایکڵۆپیدیای ئازاد\nپێشنیار دراوە ئەم وتارە لەگەڵ ئیسماعیل سەردەشتی بکرێتە یەک. (لێدوان) پێشنیاردراو لە .\nسمایل سەردەشتی گۆرانیبێژێکی خۆوێژ و بەندبێژێکی لەزەبری کورد بوو.\nقەڵادزێ، باشووری کوردستان\n١٩٧٤/٤/٢٤ لە شاری قەڵادزێ لە دایک بووە. ھەر لە نەوەدە کانەوە دەستی بە کاری ھونەری کردووە، لە کوردستانی ئێران بە ھۆی وتنی گۆرانی سیاسی دەستگیر دەکرێ و ساڵی ٢٠٠٥ دێتە کوردستانی عێراق. سەردەشتی خاوەنی ٤ منداڵ بووە بە ناوەکانی [کەیوان، کۆمار، شیما، شیلا]\nسەرەشتی خاوەن تۆناژێکی تایبەتی دەنگ و شێوازێکی وتنی تایبەت بە خۆی بوو. زۆر کەس دواتر لاساییان کردۆتەوە، بەڵام بۆخۆی لاسای کەسی نەکردۆتەوە. ھەرچەند جاروبار گۆرانیی ھونەرمەندانی تریشی وتۆتەوە. ھەمیشە ڕێزێکی تایبەتیی بۆ ھونەرمەندانی گەورەی کورد وەکوو ناسر ڕەزازی و شوان پەروەر و بەندبێژانی وەک عەلی خەندان و سەید عەلی سەردەشتی داناوە و لە بەندەکانیدا ناوی بە بەرزی ھێناون. زۆر جار ناوئاخنی بەندەکەکانی بە باسی نیشتمانپەروەری و خۆشەویستیی خاک و کورد ڕازاندۆتەوە و ھەر ئەوەش بۆتە ھۆی ئەوەی لە لایەن دەوڵەتی ئێرانەوە چەند جار دەستبەسەر کرێ و دواجاریش ناچار بە جێھێشتنی ڕۆژھەڵاتی کوردستان بوو و لە باشوور گیرسایەوە. ڕووداوە خۆش و ناخۆشەکانی کوردستان لە سەر سەردەشتی کاریگەر بوون و دڵی پێیان خۆش و ناخۆش دەبوو و لە ئاواز و بەندەکانیدا ڕەنگی دەدایەوە. بۆ نموونە لێک نزیک بوونەوەی حیزبەکانی باشووری کوردستان لە سەردەمی پاش ڕووخانی سەددامدا دڵی ئەوی خۆش کرد و گەلێک بەندی پێدا ھەڵگوتن و ھیوای سەربەرزی بۆ خاک و نیشتمان لێ خواستن. لە لایەکی ترەوە کاتێک کوێرەمووشە دژە نەتەوەکان لە سابڵاغ شەوێک کێلی شاعیران و گەورەپیاوانی وەک مامۆستا ھێمن و ھەژاریان شکاند، دەنگی سەردەشتی لە ھەموو کەس بەرزتر بەرپەرچی ئەم ڕووداوە ناخۆشەی داوە. لە بەشێکی گۆرانییەکی درێژدا کە بۆ ئەم ڕووداوەی داناوە، دەڵێ:\nشەوگارێکی نەنووستم ھەتا سیواتی داوە\nھەر لە فکری واندا بووم بۆچی کێلیان شکاوە\nساتێک لەوێ ڕادەبری ھۆی گەڕیدەی ئەو ناوە\nلە جیات دەستەگوڵ بەری بۆ ئەو دو شێرەپیاوە\nلە جیات فاتیحە بخوێنی کە زەحمەتیان کێشاوە\nدەچی کێلیان دەشکێنی قەت نافەوتن ئەو ناوە\nڕەبی ئەو دەستە بشکێ لە کێلی وانت داوە\nھەنگاوی لاقت ورد بێ بەرەو وێت ھەڵێناوە\nچۆن دڵت بڕوا دەدا و کێ تۆی وا دەرس داوە\nکوڕی چ حەرامزادێکی لێت پیرۆز بێ ئەو ناوە\nسەردەشتی ڕۆژی ٢٠٠٨/٨/١ لە سەر ڕێگای سەنگەسەر-ڕانیە تووشی ڕوداوی ھاتووچۆ دەبێ و دەست بەجێ گیان لە دەست دەدا. پێشتر ھەم بە بەند و ھەمیش بە قسە وەسیەتی کردبوو تەرمەکەی لە ئاڵای کوردستان بپێچرێ. وەسیەتی بە جێ ھێنرا و لە کاتی بە خاک ئەسپاردنیدا تەرمەکەیان بە تابووتەوە بە ئاڵای کوردستان ڕازاندەوە و جەماعەتێکی زۆر لە خەڵک و خۆشەویستانی خۆی و خاکی کوردستان بەشداری ڕێوڕەسمەکە بوون. مامۆستای تەڵقیندەر بە ھێنانەوەی بەڵگەی شەرعی بۆ ئەو کەسانەی لە سەر خۆشەویستیی نیشتمان لە خاک و زێدی خۆیان تەرە دەکرێن بە شەھیدی لە قەڵەم دا و مامۆستا مەلا عەوڵا حەسەنزادە ئەدیب و وەرگێڕ و سیاسیی ناسراوی ڕۆژھەڵات کە لەوێ حازر بوو وەک پێشمەرگەیەکی کورد ڕێزی لێ گرت و باسی کرد.\nوەرگیراو لە «https://ckb.wikipedia.org/w/index.php?title=سمایل_سەردەشتی&oldid=685054»\nئەم پەڕەیە دواجار لە ١٥:١٧ی ٣٠ی نیسانی ٢٠٢٠ نوێ کراوەتەوە.


چەند کۆڵبەر لە سنوورەکانی کوردستان بریندار بوون\nئاژانسی کوردپا: چوار کۆڵبەری کورد لە سنوورەکانی سەردەشت، پیرانشار و ورمێ به هۆی تەقەی راستەوخۆی هێزە نیزامییە حکوومەتییەکان بریندار بوون.\nبه پێی هەواڵی گەیشتوو به ئاژانسی هەواڵدەریی کوردپا، ڕۆژی سێشەممە، ١٣ی سەرماوەز، کۆڵبەرێکی کورد به ناوی "جەعفەر مونیر"، تەمەن ٢٨ ساڵ، کوڕی سەید ئەحمەد خەڵکی سەردەشت، هاوکات لە گەڵ گرووپێک لە کۆڵبەرانی دیکه، لە سەر خاڵی سیفری سنووری ئەم سارە لە لایەن هێزە نیزامییە حکوومەتییەکانەوە تەقەیان لێ کراوە و لە ئاکامدا لاقی بریندار بووە.\nڕۆژی هەینی، ٩ی سەرماوەز، کۆڵبەرێکی کورد به ناوی "جبرەئیل ئەحمەدی" خەڵکی ناوچەی سۆمای ورمێ لە ئاکامی تەقەی هێزە ئینتیزامییەکاندا له ڕێگای گەیشتن به هەشتیان ، شانی بریندار بووە.\nهەروەها ڕۆژی پێنجشەممە، ٨ی سەرماوەز، گرووپێک لە کۆڵبەرە کوردەکان لە سنووری پیرانشار کەوتوونەتە کەمینی هێزە حکوومەتییەکانی ئێران و بە هۆی تەقەی ئەو هێزانەوە، کۆڵبەرێکی کورد به ناوی "شەریف مەحبووب"، تەمەن ٣٢ ساڵ کوڕی قادر، نێوقەدی بریندار بووە و گوازراوەتەوە بۆ ناوەندە دەرمانییەکانی شاری پیرانشار.\nلە لایەکی تریشەوە هەر لەو ڕۆژەدا، گرووپێک له کۆڵبەرە کوردەکان لە خاڵی سنووری سەردەشتدا، کراونەتە ئامانجی هێزە حکوومەتییەکان که برینداربووونی کۆڵبەرێکی کورد به ناوی "عادڵ شافعی" بەدواوە بووە.\nئەم چوار کۆڵبەرە کوردە که لە ڕووداوگەلێکی جیاجیدا بریندار بوونە، بە بێ ئاگادار کردنەوەی پێشوو و به گومانی گواستنەوەی کاڵای قاچاخ لە لایەن هێزە نیزامییە حکوومەتییەکانەوە کراونەتە ئامانجی تەقەی ڕاستەوخۆ.\nکۆڵبەر ناوی توێژێکی زەحمەتکێشی کوردستانی ئێرانە که لە ناوچە سنوورییەکاندا خەریکی کاری کۆڵکێشان و بارکێشانن.\nئەم توێژه زەحمەتکیشە لە تاوی هەژاری و نەداریدا ناچارن بۆ بژێوی ژیانی بنەمالەکانیان ڕوو لەم کارە پڕ مەترسییە لە ناوچە سنوورییەکانی کوردستاندا بکەن.\nکۆڵبەرەکان بەشێکی بەرچاو لە کۆمەڵگا پێکدێنن کە لە زۆر شتی ژیان بێبەرین.\nسه‌رچاوه http://www.kurdpa.net/sorani به‌سته‌ری بابه‌ت http://www.kurdpa.net/sorani/dreje/75434


نامە … سەلام عومەر – Dengekan\nbySalam Omar\tNovember 21, 2018\tGeneral\nخلەی دەللاك لەسەرتاشیندا كارامە بوو ئەوەی یەك جار سەری لە كن تاشیبا قەت نەدەچۆوە لای كەسی دی، منیش هەروا بووم بەڵام جیاوازی من و ئەوانی دی ئەوە بوو هەركاتێ دەچوومە دووكانەكەی تاسەرەی من دەهات نووقەم نەدەكردوو هەر خەریكی خوێندنەوەی ئەو گۆڤارو كتێبانە بووم كە لەسەر تەپڵەكەكانی نێوان كورسیەكان دانرابوون، بۆیە لەكاتی سەرچاكردنی مندا جگە لەوەی بەگەرمی لەگەڵ یەكتری دەدواین، هەندێ نهێنی ژیانی خۆی بۆ دركاندم منیش دەمپاراستن.\nئەو پیاوە هەمیشە كە مشتەری نەبوو كتێب یان گۆڤارێكی بەدەستەوە بوو، تا چواری ئێوارەش كاری دەكردوو دواتر ئیدی بەتاقی تەنێ دەچۆ نادی، هەندێ ئارەقی دەكڕی و بەرەو باخچەكانی رۆخ شار شۆڕدەبۆوە، تارۆژی دواترو سبەینەیەكی زوو كەدەهات و دووكانەكەی پاكدەكردەوە كەس نەیدەدیتەوە، ئەو باخچانە زۆرینەیان سپیدار بوون، كەوتبوونە رۆخ روبارێكی بەخوڕ كە لەكوێستانەكانەوە دەهات و شاری دەكردە دوو پارچە، هەمیشە ئەوانەی دەیانخواردەوە ئێواران روویان لەو شوێنانە دەكردوو سفرەیان دەڕازاندەوە، دواترو بەر لەوەی تاریك دابێ سەردەكەوتنەوە ناو شارو هەركەسەو بەرەو ماڵی خۆی دەگەڕایەوە.\nمشتەریەكانی خلەی دەللاكیش كاتی كاركردنی ئەویان دەزانی بۆیە نە پرسیاریان لێدەكردوو نە دوای ئەم كاتەش سەردانیان دەكرد، بەڵام لەناكاو سبەینەیەك تا چێشت تەنگاو دووكانەكەی نەكرایەوەو دەنگۆی گیرانی لەبازاڕ بڵاوبۆوە، ئیدی هەركەسەو بەكەیفی خۆی چیرۆكی دەستگیركردنی دادەتاشی، تا ئەو شەوەی لە ڕێگەی پۆلیسێكەوە كە ئەویش مشتەری خۆی بوو، زۆر جاران لەكاتی سەرتاشین لەوێم دەدیت و ببووە برادەری منیش، نامەیەكم بۆ خلە نووسی و ئەویش شەوی دواتربەم شێوەیە وەڵامی دامەوە:\n(تەمەنم هێشتا شەش حەوت بەهار دەبوو كەچۆلەكەیەكم كوشت، دەزانم حەزێكی منداڵانە بوو بەڵام گەشەكردنێكی بەردەوامی گیانی توڕەیم بوو بەرەو دڕندەبوون، سەرەتایەكی ترسناك بوو بەخۆخافڵاندن و خۆخاراندن بەدیار پەلەقاژەی باڵندەیەكی بچووكەوە.\nلە كوشتنی چۆلەكەیەكەوە فێرە خوێن رشتن بووم ، كە چوومە سەر لاشەكەی هەستم بە سەركەوتن كرد، ئەو رۆژە بۆ من سەرەتای وەرگرتنی لەزەت بوو، چاوەكانم سوور داگەڕان و جیهانم بە سووری دی، پێموابوو ئیدی راوچییەكی كارامەم و دەتوانم زەوی لە خوێندا نقووم كەم، گیان لە گیاندارەكان بستێنم.\nبەكوشتنی چۆلەكەیەك كەڵبەكانم درێژ بوون، موچوڕكەیەكی خۆشی ماسولكەكانی جیڕ كردمەوە، ئاراستەی كردم بۆ راوكردنی باڵندەی گەورەترو دواتر گیانەوەرو كوشتنی ئەوانەی دەبنە رێگر لەسەر خاكو ناوچەی راوكردنم.\nچۆلەكەیەكم كوشت، لەوێوە كەرەستەكانی كوشتنم لە رمێكی بەردینەوە كردە تەقینەوەی ئاسنەكان و هەموو دڕندەكانی سەر زەویم جڵەو كرد، لاوازەكانم لەتوپەت كردن و ئەوانەش پەڕۆی یاخیبوونیان هەڵكرد وێرانم كردن.\nكوشتنی چۆلەكەیەك دەروازەی بە دڕندە بوونی بۆ كردمەوە، لە راوكرنی گیانەوەرەوە فێرە كوشتنی مرۆڤی كردم، ئێستا من مرۆڤێكی راوچی كەڵبەدارم و خەریكی ونجڕ ونجڕ كردنی ئەوانەم جوانییەكانم لێدەستێنن و لەنێو حەزەكانی منیشدا جێیان نابێتەوە، لەناویان دەبەم تا ورگم جێگەی زۆرترینی تێدا ببێتەوە.\nئەوڕۆژە بۆ من سوور بوونی زەوی بوو ، نا چاوەكانم سوور داگەڕابوون و هەموو دنیام لە خوێندا دەدی، هێندە لەكوشتن راهاتم بیرم لە سەربڕنی مریشك كردەوە هەر ئەوەندەنا گۆشتەكەشیم خواردو ئێستا سەربڕینی مەڕو گوێرەكەیەك و مرۆڤ بۆ من وەكویەكن، دەتوانم نەك شەقام، زەوی سورداگەڕێنم و رۆژو بەخوێن بشكێنم، دەستنوێژ بەخوێن بشۆم و گرەو لەسەر كاسەی خوێنی هەموتان بكەم، ئاخر من لەكوشتنی چۆلەكەیەكەوە بوومە خوێن رێژ، لە حەزێكی منداڵانەوە بوومە سەربڕ، هەر لەخۆمەوە دەخوازم نیشتمان سووركەم، سوور سوور چونكە بەكوشتنی چۆلەكەیەك بوومە ئاژەڵێكی كەڵبەدار ئێستا كەسێ نییە بە قەد من خوێنی خۆش بوێ چونكە یەكەم چیرۆك و یەكەم حیكایەت كە وەك شەوچەرە بەرگوێم كەوت زوحاك بوو منیش بوومە كاوە، ئێستا لە زیندان لەنێو خەیاڵە رقاویەكاندا دەژیم، یەكەم كوشتن و یەكەم سەربڕین، ئەو یادەوەریانەن كە كەرەستەی كاری داهاتوومن و ئایندەی لەسەر بنیاد دەنێم، بۆیە دەڵێم: ببورن ئەی چۆلەكەكان ئێستا پێویستیم بە ئێوە نییە، راوچیەكی كارامەم و عاشق بەرەنگی خوێن و روحی ئەوانەم جوانیەكانم لێدەبەن )\nدەیان جار ئەو نامەیەم خوێندەوە، دەچوومە نێوان دێڕەكانەوەو پیاسەم بەناو خاڵبەندوو وشە توندوتیژەكاندا دەكرد، لەژێر سێبەری رستەكاندا پشووم دەداو لەنهێنی دەسگیركردنەكەی دەگەڕام، پێم سەیر بوو ئەو لەنووسیندا ئەوەندە توانایەی هەیەو لە ژیاندا بەرەو بەندیخانە رۆیشتووە !\nكۆدە نهێنیەكانی ئەم نامەیەم بە ئاسانی بۆ نەدەكرایەوە، بیرم لە نهێنیەكانی ژیانی كردەوە، ئەو عاشق بوو عەشقی كچێكی جیرانی ماڵەوەیان بوو، رۆژێك پرسیاری زۆر خواردنەوەم لێكرد كەچی هات و زۆر بەوردی باسی عەشقی خۆی و كچەكەی بۆكردم، ئەو جارێك پێی گوتم:\n( بەداخەوە هەر پیاو بێوەفا نین هەندێ جار كچیش نایانەوێ لەپێناوی ئەوانیدیدا ماندوو بن، ئاخر دوای چەندین ساڵ خۆشەویستیم لەگەڵ كچێك كەچی بابی دایە خزمێكی خۆی، ئەو كەسەی كەتەواوی خەڵكی شار تفونەعلەتی دەكەن، ئەویش كوڕی شەوكەتە كوێریە، ئەوەی كەسەرسامیشی كردووم ئەو كچەیە نووقەی نەكرد، تەنانەت پرسە گورگانەشی پێنەكردم، كە لە رێگەو بانێك دەمبینێ هەر وەكو قەت نەشیناسیبم ئاوڕی لێنەدەدامەوە، ئاخر ئاگای لە ناخی من نەبوو نەیدەزانی چ كورەیەك چ جەهەندەمێك لە هەناومدا كڵپە دەكا، جا ئیدی نازانم لە ترسان بوو یان لە بێوەفایی، ئەورۆژەی ئەوی تێدا گوازرایەوە بیرم بۆ خۆكوشتن چوو، چوومە نێو شیوەكانی خوار ئاوایی تا بە لەناوبردنی خۆم تۆڵە لەویش بكەمەوە، پێشتر نامەیەكم نووسی، تا دوای مردنم هەموو دنیا بیخوێنێتەوە، تیایدا تەواوی خۆشەویستی چەند ساڵەی خۆم و ئەوم تێدا رونكردبۆوە، هەر بەراستی بڕیاری كۆتایم بوو، بەڵام كە چوومە ناو باخچەكان دیتم هاوڕێ نزیكەكانم خەریكی خواردنەوەن، بەزۆر دایاننیشاندم و بۆ یەكەم جار پێكێك ئارەقم خواردەوە لە دڵی خۆمدا گوتم با بەر لە مردنم تامی ئەوەش بكەم، كەچی جەستەم داوای ئیدی دەكرد، بۆیە پێكی دووەم خۆم بۆ خۆمم تێكرد، ئیدی هەر ئەوەندەم خۆش بوو دەستم كردە گریان وەك منداڵ هەنسكم دەداو فرمێسكم دەوەراند، بە هەموویان ژیر نەدەبوومەوە، ئەوان ئاگایان لە برژانی من نەبوو بۆیە یەكێكیان گوتی: ئەگەر نەگریەی دیدەت بۆ دەكڕم.\nیەكی دی كەوچكێك مەزەی راگرت و گوتی: ننجەی دەخۆی؟\nئەوی دیش دەیگوت: بف ئەوە كخەی دەخۆی؟\nمنیش باشم دەناسین و دەمزانی نازانن ناخی من چیتێدایە بۆیە پێكی سێیەمم هەڵداو هەستمكرد هیچ بەربەست و نهێنییەك لە لەمێشكمدا نەما، منداڵ بوومەوە ترس بۆ هەمیشە جێی هێشتووم، بۆیە بۆ وەڵامدانەوەی گاڵتەكانیان ئەوەی لە دڵمدا بوو بەرامبەر خۆشەویستەكەم هەڵمڕشت، تەنها ئەوەندە ئاگام لە خۆ بوو هەرگیز ناوی كچەكەم نەگوت، بەڵام یەك لە برادەرەكانم كە هەم جیران و هەم بەیەكەوە دەمانخوێند ئەو دەیزانی كوێم دێشێ، بۆیە هەوڵیدەدا لەبیرم باتەوە، بەڵام ئەوانی دی بە پەرۆشەوە بوون تا زیاتر لەبارەی عەشقی منەوە بزانن، دواجار كە نازانم چەندەم پێكم هەڵدا نهێنی هاتنم و خۆكوشتنیشم هەڵدایە سەر خوانەكەو ئیدی هەموان بێدەنگ بوون و بەتایبەت جیرانەكەمان تەواو خۆی لەمن نزیك كردەوە، سفرەكەیان هەڵگرتەوەو بێدەنگ و یەك پرسیاری دیكەیان لێنەكردم، شەرمەزاری گاڵتەكانی رابردوویان بەروخسارەوە دیار بوو، بەڵام هەمیشە جیرانەكەمان لە تەنیشتمەوە بوو، هەستاین تا بڕۆینەوە، ئەمن گێژ بووم و كەوتم، كەبەهۆش خۆم هاتمەوە دیتم لە ناو روباریان هەڵكێشاوم هەموو لەشم تەڕە، ئاوم بەسەریدادەكەن و لەچاویشیاندا دیار بوو خەمم لێدەخۆن، بۆیە هەرگیز جێیان نەهێشتم و جیرانەكەمان هاتە بنهەنگڵم و هەستمكرد باشتر بووم، بەڵام هەر بەولاو لایاندا دەهاتم، پێمسەیر بوو ئاوام بەسەر هاتووە، ئەوەی پێشتر لە مێشكمدا بوو بەتاڵ ببۆوە پێموابوو ئیدی ژیان لێرەوە دەست پێدەكات.\nخلەی دەللاك درێژەی دایەو گوتی: سەرت نەهێشێنم هەموان بەیەكەوە بەرەو ئاوایی دەگەڕاینەوە لەڕێیە زۆریان ئامۆژگاری كردم، دڵنەواییان دەكردم و دەیانگوت: بێوەفایەك ئەوە ناهێنێ خۆتی لەسەر بكوژی.\nیەكیدی دەیگوت: ئەگەر ئەو كچە بەراستی ئەتۆی خۆش ویستبا دەبوو بەر لە گواستنەوە خۆی كوشتبا.\nدەشیان گوت: بەراستی خۆشی نەویستووی دەنا ئەگەر فشاری ماڵەوەشی لەسەربا هەق بوو پرسی پێكردبای.\nیەكی دیكەیان كە بەتەمەن لەوان گەورەتر بوو دیاربوو دەموپلی لە سیاسەتیش وەردەدا گوتی: ناكرێ هەمومان كچەی تاوانبار كەین، كێدەڵێ لەژێر فشارێكی زۆردا نەبووە، ئەوجار ئەوەی شووی پێكردووە خۆ بەشەر نییە، نەك خەڵكی ئاوایی، كەسوكاریشی لێی بێزارن، ئەمن دڵنیام بۆ ئەوەی ئەو كوڕەی پێدامەزرێنن كچێكیان كردۆتە قوربانی، قوربانیەك زۆر سەختر لە خلەی برامان، بۆیە خلەگیان خۆكوشتن چارەسەری هیچ ناكات بەڵام دەتوانی لێرەوە بیر لە داهاتوێكی نوێ بكەیەوە، ژیان دوورو درێژەو روداوی سەمەرەتری تێدایە.\nجرانەكەمان گوتی: ئەمن خلەی لە هەموان باشتر دەناسم، ئەو كوڕێكی پاكە بەراستی خۆشەویستی كردووە بۆیەش گەیشتۆتە ئەو ئاستەی بیر لە خۆ كوشتن بكاتەوە، بەڵام چۆن خلەی دەناسم ئاواش خۆشەویستەكەی دەناسم ، بەراستی ئەو شایەنی ئەو كوڕە نەبوو كەداویانەتێ، هەروەك چۆن تۆش شایەنی خۆكوشتن نی، ئاخر ئەوەی تۆ بناسێ دەزانێ كەسێكی پاكی و ئەوەی لەسەر شانت بووە كردووتە، بۆیە لەگەڵ فڕێدانی شووشە بەتاڵەكان تۆش دەبێت بیركردنەوەكەت فڕێدەی، رووی لەمن كردوو گوتی: خلە قەت وام بە بێهێزی نەدیوی دەبێت خۆت چاكەیەوە دەنا من چاكت دەكەمەوە.\nئەوكاتەی خلەی دەللاك ئەو چیرۆكەی بۆ دەگێڕامەوە یەك مشتەری نەبوو بە ئارەزووی خۆی قسەی دەكرد، منیش زۆر حەزم لە گێڕانەوەی بوو پێیم نەدەبڕی تا هەرچی زووە تەواوی كات و مشتەری بەسەردا نەیات، حەزیشم لێبوو دوای تەواو بوونی قسەی خۆم هەبێت.\nخلە دەیگوت: هەستم بە گێژبوون دەكرد حەزم لێبوو بنووم قەت خۆم وانەدیبوو چووبوومە جیهانێكی تایبەتەوە كە پێشتر نەمدیبوو، پێستی سەرو ناومێشكم سڕسڕ ببوون، ئەوی خەمبێت نەممابوو، لاقم تێك دەئاڵان و ئەگەر ئەوان ئەوەی لەسەر سفرەی باسم كردووە بیریان نەهێنابامایەوە ئەمن هیچم لەبیر نەما بوو، وریا مەبەستم كوڕە جیرانەكەمانە ئەمنی بردەوە ماڵی خۆیان ئەوانی دیش گوتیان زۆر ئاگات لێبێت، چووین و لەوێ زۆر نسحەتی كردم نەیهێشت داكو بابیشی بە نهێنیەكەی من بزانن، هەر چەند مەترێك نێوانی ماڵی ئێمەو ئەوان بوو خەبەری ناردە ماڵی مەو پێی گوتبوون ئەمشەو لای من دەبێت، ئەو شەوە خواردنێكی باشی دامێ ئەمنیش كە تازە خەریك بوو دەهاتمەوە سەرخۆ پێمگوت : باشە ئەوماستاوە خەمڕەوێنە دەخۆنەوە بۆ تا ئێستا پێم نەزانیوە؟ ئەویش گوتی: ئەگەر بەڵێنی ئەوەم بدەیەی ئەو كچە لەبیر دەكەی و شێتاتیەكەت فڕێ دەدەی، ئەوە هەموو ئێواران دەتبەین، ئەمنیش دەستم لە باخەڵێ راكرد هەتا ئەو نامەیەی نووسیومە بیدڕێنم كەچی نامەكە لە نێو ئاوێدا كە لە چۆمیان هاویشتبووم توا بۆوە، تێمگەیاند كە نامەیەكی ئاوام نووسیبوو بەڵام ئامۆژگاریەكانی ئێوە بەتایبەت كە دەبوو ئەو پێش من خۆی كوشتبا، یان كێدەڵێ لە ژێر فشارێكی زۆردانییە، یاخود هەرهیچ هیچ نەبێت بەرگرییەكی كردبا، كاری تێكردووم، ئەوجار ئەمن هاتوومەوە سەرخۆم، نامەكەشم نەدەخوێنرایەوە تا پیشانی وریای بدەم، دواتر فڕێماندا بەڵێنم پێیدا كە بیر لە خۆكوشتن نەكەمەوە.\nخلە كە ئە ئەو چیرۆكەی بۆمن دەگێڕایەوە جار جار مقەستەكەی توند بە شانەكەی دەستیدا دەداو لە ئاوێنەكەشدا دەمدیت لە چاوییڕا فرمێسك دەهاتنە خوار، تێگەیشتم ئەو بەراستی خۆشەویستی كردووە بۆیە هەمیشە لە بیریدایە.\nخلە گوتی: ئەوشەوە لەماڵی وریای جیرانمان بووم، ئاخر هێشتا نەبووبوومە وەستای سەرتاشین، هەر هیچم لێنەدەزانی بۆ سبەینی هەردووكمان بڕیارماندا بچینە شارێك تا خۆمان فێری دەلاكی بكەین، ئەوەبوو ماوەی دوو مانگ منی بردە سلێمانی لە دووكانێكی دەللاكی بێبەرابەر كارمان كردوو بووینە وەستا، هەر هاتیشینەوە ئەو دووكانەمان بەیەكەوە داناو وەك دەبینی وەستام، بەڵام ئەوەشم لەبیر نەچێت بەر لەوەی بچینە سلێمانی ئەو برادەرانە هەموو ئێوارەیەك دەیان بردم و مەستیان دەكردم، هەروابێتەوە وریای جیرانیشمان بۆ خوێندن رۆشتە موسڵ و دووكانەكە بۆ من مایەوە.\nسەرم هێشاندی بەڵام ئەوە وەڵامی پرسیارەكەت بوو، ئێستاش ناتوانم نەخۆمەوە، لەراستیشدا برادەرەكان باری سەر شانیان سووك كردم و دواتریش كەچووینە سلێمانی تەواو تەواو نا بەڵام تا ئاستێكی باش ئەوكچەم لەبیر كرد، بەڵام هەرچەندجار كە لێرەو لەوێ بە منداڵەوە دەیبینم برینم دەكولێنەوەو لێشت ناشارمەوە، هیچ شەوێك نییە بەخەیاڵی ئەو نەنووم هێشتا هەر خۆشم دەوێت بەڵام تا ئاستی سووتان نا.)\nپێدەچوو چیرۆكەكەی تەواو بووبێ بەڵام بۆ من نا، پشتە ملی تەڕكردم و بەتیغێك گەندە موەكانی تاشی و خەنافیزی رێك كردم، ئەوجار فڵچەیەكی نەرمی بە سەرو گوێلاكی داهێنام و ئەو مووە بڕوانەی مابوون لایبردن پەڕۆیەكەی تێی وەرپێچابووم لێی كردەوەو گوتی: بڕۆ سەرت بشۆ تا بۆت وشك كەمەوە، ئەمن حەزم لێنەبوو سەرتاشینەكەم تەواو بێت بەڵام چارەم نەبوو بە قسەم كرد.\nسەرم شووشت و هاتمەوە سەر كورسی سەرتاشین، بەر لەوەی وشككەرەوەكە پێكات، چوونكە دەنگی زۆر ناخۆش بوو پێم گوت: برادەری زۆر باشت هەبوون، بەڵام بۆچی بیر لە پێكهێنانی خێزان ناكەیەوە؟ تا بۆ هەمیشە ئەو كچە لەبیر كەی؟\nوەڵامی نەدامەوە تاوەكو بە تەواوی سەری وشك كردمەوە ئەوجار پیرۆزبایی لێكردم و لەسەر كورسیەكان دانیشتین، خلەی دەللاك گوتی:\nوەڵامی پرسیارەكەت زۆر قورسە بەڵام دەزانم ئەتۆش وەك من خەریكی خوێندنەوەی بۆیە پێتدەڵێم، ئەمما تا رۆژی خۆی مەیدركێنە.\nخلەی دەللاك گوتی: چەند مانگێك لەمەو پێش مێردەكەی ئەو ژنە بەفێڵی سەرتاشین هاتە لام و دەیویست قسەم لێدەربێنێ، دیار بوو بۆنی پەیوەندی من و ژنەكەی كردبوو ، پێی دەگوتم: دەزانم پەیوەندیتان هەبوەو بەڵام ئێستا نەتان ماوە، تەنیا ئەوەندەی دەمەوێ بیزانم دەستت بە دەستی كەوتووە؟ منیش خۆم لە گێلی دەداو هیچم نەدركاند، دەمگوت تەنیا وەكو جیرانێك سەیرم كردوەو هیچی دی، بەڵام ئەو سوور بوو لەسەر ئەوەی بزانێ پەیوەندیەكەمان چۆن بووە، منیش هەرگیز دانم پێدا نەناو ئەویش دواجار بە تووڕەبوونەوە قسەیەكی لەدەم دەرچوو گوتی: خۆی بۆی باسكردووم باش دەزانم ئێستاش دڵتان بەیەكەوەیە، هەڕەشەی لێكرم و رۆیشت، منیش لە دڵی خۆمدا زۆر هێنام و بردم ئاخر ئەو مەلعونە هەموو ژیانی منی تاڵكردوەو دواتریش هەڕەشەم لێدەكات، من جگە لە خۆشەویستیەكی پاك هیچی دیم نەكردووە، ئاخر ئەو خۆشەویستەكەی منی بردووە، ئەو ژیانی منی كردە دۆزەخ، كەچی دەیەوێ یادەوەریەكانیشم لێبستێنێ، ناو دڵم بپشكنێ و وێنە جوانەكانی تێدا هەلا بەهەلا بكا\nسەرت نەیەشێنم هەر لەناو قسەكانی ئەو مەلعونەدا بۆم دەركەوت كە ژیانی ژنەكەی كردۆتە جەهەندەم، هەر بۆیە خۆشەویستەكەی جارانم نە سەرهەڵدەبڕێ و نەدەتوانێ سڵاوم بۆ بنێرێ، هەروابێتەوە هەمیشەو هەتا چاوم بەچاوی مێردەكەی بكەوێ مۆڕەم لێدەكات، منیش بۆ ئەوەی هیچ روونەدات قسەناكەم و گوێی نادەمێ، ئەگەرنا ئەو مافی ئەوەی نییە هەڕەشەم لێبكات و مۆڕەم لێبكات، ئاخر تێكچوونی ژیانی ژنەكەی واتە لەباربردنی ژیانی منیش، چوونكە دڵنیام لە ژێر فشاری بابیدا شووی كردووە، بەڵام دەبوو خۆڕاگر بێت و هەموو ژیانی نەخاتە نێو ئەو جەهەندەمەوە كە بۆی دانراوە.\nئەوە وەڵامی پرسیارەكەتە شكم لە خۆم و دوواڕۆژی ئەویش هەیە دەترسم ژن بهێنم و ئەویش بخەمە نێو كێشەیەكەوە كە هیچ پەیوەندی بەوەوە نییە، راستیەكەی ناتوانم بە ژنهێنان تۆڵەی لێبكەمەوە نەبا خەم بخوا.\nخلەی دەللاك درێژەی دایەو گوتی: ئێستا وردە وردە خەریكە ئەو خۆشەویستیەم بیر دەچێتەوە بە تایبەتیش رۆژانە خەریكی دووكانەكەمم و ئەگەر مشتەریم نەبێت دەخوێنمەوەو شەوانەش لەگەڵ ئەو برادەرانە بە مەستی دەچمەوە ماڵێ و دەخەوم، ئاخر ئەگەر كەسێكی دی بهێنمە ناو ژیانی خۆمەوە دەبێت بەراستی خۆشم بوێ، بۆیە نامەوێ كەسیدی بە خۆمەوە سەرگەردانكەم، چونكە پێشتر دڵم داوەتە كەسێكو هێشتا وەرم نەگرتۆتەوە،جارێ ژیانم ئاساییە بەڵام شكم لەو هەتیوەی مێردیەتی زۆر عەبووس دیارە دەترسم رۆژێكی دەستم لەیەخەی گیر بێت.\nمنیش كە تائەوكاتە لەنێو چیرۆكەكەیدا توابوومەوە پێمگوت: تۆ كوڕێكی كاسبی و خەڵكی خۆشیان دەوێی، جگە لەوەش نە قۆڵی كەست بڕیوەو نە خیانەتیشت لەكەس كردووە، بیر لەو پیاوە عەبووسە مەكەوەو ئەوەش دەزانی كە بەزۆر كچ بەشوودان ئەوە ئەنجامەكەیەتی، هەوڵدە باشتر ئەو بابەتە لەبیر كەی و سەری خۆتی پێوە نەیەشێنی دەشتوانی ژیانێكی نوێ لەگەڵ كەسێكی نوێ بدۆزیەوەو ئەوكات بۆ هەمیشە روداوە خۆش و ناخۆشەكانی رابردووت دەبنە بیرەوەری، ئەمن لەو قسانە دابووم مشتەری هات و دوای ئەوەی هەقدەستەكەیم دایە، سەرتاشخانەكەم جێهێشت.\nئێستا ئەو نامەیەی ئەو لەبەر دەستم دایە هەرچەند دەیخوێنمەوە زیاتر قسەو گفت و گۆیەكانی ئەو دێنە ناو بیرەوەریمەوە، پێم شك نایە هیچی كردبێ، چوونكە نە كچەكەی جیرانیان تەڵاق دراوەو نە شەڕو شۆڕێكیش لە نێوانیان روویداوە، بۆیە بەندكردنی ئەو دەللاكە بێ هۆ نیەو مەبەستم بوو هەرچی زووە بزانم بۆ لەنێو بەندیخانەیەو بەتایبەتیش لەنێو نامەكەدا باس لەزۆر شت دەكات كەمن كۆدەكەیم بۆ نەدەكرایەوە، بەناچاری هەر لە رێگەی هەمان پۆلیسەوە نامەیەكی دیم بۆناردوو تیایدا باسم لەوە كردبوو ئەگەر كەیسەكەت بزانم دەتوانم هاوكاریت بكەم بۆ ئازاد بوونت، روونیشم كردبۆوە كە لەناوەرۆكی وەڵامەكەی پێشترت نەگەیشتووم و باشتر بۆم روون بكەوە.\nدوای چەند رۆژێك ئەم نامەیەم بەدەست گەیشت( جگە لە پیشەكەی خۆم و خوێندنەوەو مەست بوون هیچی دی نازانم، تۆمەتی بەندكردنم سیاسیە كەمن لەژیانم كتێبێكی سیاسیشم نەخوێندۆتەوە بەڵام…..ئەوانەی جوانیەكانیان لێبردم، ئەوانەی مەستی ئێوارانیان لێزەوت كردم و وایان لێكردم بیر لە خۆكوشتن بكەمەوە، ئەوانەی دڵیان پارچە پارچە كرم و خەوی شەوانیان لێزڕاندم، ئەوانەی دەستەوەستانیان كردم و هیواكانیان لێ زەوتكردم، ئێستا هەر ئەوان هەڵیاندامە ناو پیاوكوژو دڕندەكانەوە، دەبێت بزانن كەسێكی دڕندە بەرهەم دەهێنن و دواجار لە كوشتنی چۆلەكەیەكەوە فێرە سەربڕینم دەكەن، گیانی تۆڵەكردنەوە لە ناخمدا دەچێنن، ئاخر هەڵیانداومەتە شوێنێك هەستدەكەم جێی من نییە، خەتایەكیان داوەتە پاڵم كەئیدی دەبێت بیری لێبكەمەوە، دەزانی دەیانەوێ خەیاڵە خۆشەكانی رابردووشم لێبستێنن، هاتوونە ناو هزرمەوەو دەخوازن داگیرمبكەن و بەدەستی ئەوانی دی لەناوم ببەن، ئەمن كە لێرە لە گۆشەگیریدام ئازادیان لا شیرین كردووم، بۆیە كاتێك لەم تاریكستانە دێمە دەرێ لە كەسەكانی بەندیخانەوە فێری چەقۆ هەڵگرتن و كردنەوەی بووم، چیرۆكی فیچقەی خوێنی لاملی بێتاوانەكانیان بۆ باسكردووم، هەڵكوتانە سەرو تۆڵەكردنەوەیان لە هەناومدا چاندووە، بۆیە ئیدی كەسێكی دیم، وانەی ترسناكیان فێر كردووم و ناچارم هەر ئەو وانانە بڵێمەوە، پێموانییە هەرگیز لەو ئازارەی رابردووم و ئەو خەتایە خۆشبم كە ئێستا دەرهەق بەمن كراوە، بۆیە ئێستا دووپاتی دەكەمەوە (ببوورن ئەی چۆلەكەكان ئێستا پێویستیم بە ئێوە نییە راوچیەكی كارامەم و عاشق بە رەنگی خوێن و روحی ئەوانەم جوانیەكانم لێدەبەن )\nخوێندنەوەی نامەی دووەمی خلەی دەللاك سڕی كردم، تێگەیشتم چ خەتایەكیان بەرامبەر كردووە، هەربۆیە لەوەش گەیشتم كە ئەو تاوانەی ئەوی پێئاخنراوەتە زیندان زۆر قورسەو كەس ناوێرێ خۆی لێ بەساحێبكات، نیگەرانی هەر لای مننا، لای تەوای هاوڕێكانی هەستی پێدەكرا، هەمیشە لەڕێگەی پۆلیسەكەی هاوڕێی ئاگاداری بووم، تا ئەوكاتەی كە زیاتر لە سێ مانگی خایاندوو گواستبوویانەوە ناو زیندانێكی دوور كە لەتەنیش بەغدایەو ئەبوو غرێبیان پێدەگوت، ئەوێش واتە حكومدان و مانەوەی بۆ كاتێكی نادیار.\nچەند ساڵێك خلەی دەللاك بێهەواڵ مایەوە، لەو ماوەشداخۆشەویستەكەی رابردووی بەخۆی و دوومنداڵەوە تەڵاق درا، مێردەكەشی كە گومانی سیخوڕی لەسەر بوو، واتە ببوە پیاوی رژێمە سەركووتكەرەكەی ئەو كات، دەمانچەیەكی بەلاقونیدا شۆڕ دەكردەوە، منداڵەكانیشی بردبوەوە لای خۆی و شای بە سەپانی خۆی نەدەزانی.\nتا ئەورۆژەی دەسەڵاتی بەغدا بە كونفەیەكونێك گۆڕاو لێبووردنی گشتی دەركرد، ئەمن كە هەر لەبیری خلەی دەللاكدا بووم، رۆژێك لەچیاوە نامەیەكی پێچراوەم بەدەست گەیشت تیایدا نووسرابوو:\n( دواجار باڵندەكانی قەفەز ئازاد بوون، ئێستا لەسەر لوتكەی چیاكان دەخوێنم و دەتوانم بە ئارەزووی خۆم بچمەوە ناو ئەو خەیاڵانەی لێیان ستاندبووم، بەزۆر كردیانمە سیاسی و رقێكی ئەستووریان لە ناخمدا چاند، رقێك رەقترە لەو تاشەیەی ئێستا لە ژێریدا دانیشتووم، دەمەوێت تۆڵەی خۆم لەو پیاوانەی رژێم بكەمەوە كە دەهاتن سەریان پێچادەكردم و پارەیان نەدەدا، بەزمانی خۆیان جنێویان دەداو خۆم لە گێلی دەدا، لەوانەی لە كەسێكی بێگوناهەوە تاوانباریان كردم و دواتر تەمەنی لاویەتی منیان بۆ خۆیان برد، ئەوانەی جوانیەكانیان لێستاندم و مۆڕەیان لێدەكردم، دەرفەتی ئەوەیان نەدام بیر بكەمەوە، زەهریان دەرخواردی خەیاڵەكانمداو ژیانیان كردمە چیرۆكێكی تراژیدی.\nئێستا باڵندەیەكی ئازادم، لەنێو زینداندا دوو وانەی زۆر گرنگ فێربووم، دوو سروود هەمیشە دەیانڵێمەوە ئەویش خۆشەویستی نیشتمان و رقە، من كە ئێستا هەڵگری ئەو دوو وانەیەم لە خۆشەویستیم بۆ نیشتمانەوە خۆشەویستی ئێوەشم بیر كەوتەوە، بۆیە تۆو هاوڕێیانی زەمەنی مەستیم خۆشدەوێن، بەڵام رقیش دەدەمە ئەوانەی لە ئێوەیان دوور خستمەوە، ئەوانەی ژیانیان لێزەوت و ناشیرین كردم، هەڵیاندامە شوێنێك كە جێگەی من نەبوو، ئێستا بە كۆڵەپشتێكەوە كە جگە لە مقەستی سەرتاشین كتێبی پارتیزانیشی تێدا، دەمەوێ دوای ئەوەی فێری سەرتاشین و وەرگرتنی هەقدەست بووم، ئەو هەقانەش وەرگرمەوە كە لێیان بردم، چاوەكانم سوور بوون و دەڵێم: ببورن ئەی چۆلەكەكان ئێستا پێویستیم بە ئێوە نییە راوچیەكی كارامەم و عاشق بە رەنگی خوێن و روحی ئەوانەم جوانیەكانم لێدەبەن).\nجگە لە چەند وشەیەكی نامۆ هیچ كۆدێكی نهێنیم لەم نامەیەدا بەدی نەكرد، ئەو كە ئێستا بەر لێبووردنە گشتییەكە كەوتووە، پێدەچێت گیانی لێبووردەیی لە زینداندا جێهێشتبێ، چونكە ئەو خەتای نەبوو خەتاباركرا لە زیندان پشوویەكی زۆری داوەو بەدوای دۆزینەوەی ئەوحەزانەیە كە لێیان ستاندووە، دەخوازێ تامی ئازادی بكات و خۆی بەتاڵكاتەوە لەو رقەی رەگوریشەی لە دەمارەكانیدا چێنراوە، هەر بۆیە ئەو نامەیەشم لە تەنیشت نامەكانیدیدا داناو پاراستمن، بەڵام هەرگیز خلەی دەللاك لەبەرچاوم بزر نەدەبوو، دەمزانی رۆژێك بەدیار دەكەوێتەوە و بە سیمایەكی گۆڕاوەوە یەكتری دەبینین.\nهەرچەند هاوین پیر دەبوو شەو درێژترو رۆژیش كورتر دەبۆوە، زۆر نەبوو گەلاوێژ بزووتبوو، پایز هەڕەشەی خۆی دەكردوو پەڵە هەورە تاریكەكانی پیشان دەداین، لە گەڵ بای هەورەكاندا پێچوپەنای شەقامەكان پڕدەبوون لە گەڵای زەرد، نووستنی شەوانەی سەربان خۆش ببوو، بەیانیان خۆمان لە بەتانیەكان وەردەپێچاو ژنەكانی شاریش خەریكی دایساندنی سەماوەر بوون و شووشە شیرو ماستیان لەو گوندیانە وەردەگرت كە هەموو بەیانییەك بۆ مشتەرییە هەمیشەییەكانیان دەیانهێنا، ئەو بەیانییە پوور حەلیمی دۆستمان كە هەمیشە لە گوندی ژاراوەوە ماستی بۆشار دەهێنا لەماڵی ئێمە مابۆوە، تەواوی ئەو شیرو پەنیرو ماستەی هێنابووی لە هەیوانەكە داینابوو و خەریكی خواردنی نانی بەیانی بوو، كە لە پێریژە دارەكەوە چوومە خوارێ ئەو دیمەنە بەلای منەوە نا ئاسایی بوو، بۆیە بەر لەوەی پرسیار بكەم داكم گوتی: پوورحەلیم ئەوڕۆ لەماڵمان عاسێ بووە، دەڵێ سیخوڕێكیان لە ناوەندی بازاڕی كوشتوەو هێشتا تەرمەكەی لەوێیە، كەس ناوێرێ بەلایدا بچێ، دووكان نەكراوەتەوەو نانەواخانەكانیش دەڕابەكانیان داداوەتەوە، بازاڕ بۆنی خوێنی لێدێت و كەس لەماڵ ناچێتە دەر، تۆش بیر لە دووكان و مووكان مەكەوە.\nمنیش روم لە پوور حەلیم كردوو گوتم: نازانی كێیە كوژراوە؟ بەر لەوەی وەڵامم بداتەوە یالیرەی جیرانمان بە ژوورێی داكردوو گوتی براژن نەهێڵی كوڕەكانت بچنە دەرێ، ئەو سەگەی بەلەكی گەنجەكانی شاری دەگرت و خەڵكی بێزار كردبوو، ئەمڕۆ بەیانی بەیەك فیشەكی دەمانچە و هەر لەناوەراستی بازاڕی تۆپاندوویانە، حوكمەت ناوێرێ بێتە ناوشارو كەسوكارەكەشی شەرمدەكەن خۆی لێبەساحێب بكەن، كەسیش بێزی نایە دەستی خۆی گڵاو بكات و هەڵیگرێتەوە.\nمنیش رووم لە یالیرەی جیرانمان كردوو گوتم ئەو سیخوڕە كێیە؟\nگوتی: سەگەكەی شەوكەتە كوێری، ئەوەی بەسواڵ و سەدەقەی خەڵكی بەخێوی كردوو دواتر بووە تووڵەو لە بەلەكی خەڵكی ئاڵا.\nیالیرە مەنجەڵێك ماست و دوو شووشە شیری هەڵگرت و رۆی، ئیدی من لە تەواوی رووداوەكە گەیشتم و زانیم خلەی دەللاك ئەو كارەی كردووە، بۆیە جگە لە ئاسوودەییەك كە بەمێشكمدا تێپەڕی، تەواوی ناوەرۆكی نامەكانم هاتنەوە بیرو كۆدەكانیشم بۆكرانەوە.\nرووداوی ئەم بەیانییە كە هەر چەند كاتژمێرێكی خایاندوو دواتر شارەوانی كەلاكەكەیان هەڵگرتبوو و بردبوویان و شاردبوویانەوە، شار ئاسایی بۆوەو جوڵە كەوتەوە ناو بازاڕ، نە كەسیان گرت و نە وێراشن سەوتوڵەكانیان بە گەڕەكەكاندا بڵاو بكەنەوە، ئاخر حكومەت بە كوشتنی ئەم سیخوڕەی نیگەران نەبوو، دەیزانی كوردەو خەڵكی ناوشاریەو تەمەنی درێژ نابێ، بەڵام بزەی خستە سەرلێوی هاوشاریان و ترسیشی خستە دڵی ئەوانەی لە حكومەتەوە نزیك بوون.\nهێشتا پایز بوو خەڵكی لەگوندەكانەوە بیشەداریان بە پشتی گوێدرێژ بۆ دەهاتە ماڵەوەو لەسەریەكیان دادەنا، تا لەزستاندا سەرمایان نەبێ و بێ ئاوری سۆبەی داران نەبن، فەردە گەنمی خەتسوور دەئاخنرایە ژوورە گڵینەكان و عەمباریان دەكردن، بەڵام هێشتا پێستە پەنیری كونە پێستەكان نەگەیشتبوونە بازاڕ، چوونكە هەتا چیاكان سپی نەبن و بای كوێستان لەوێوە خۆ بەناوشاریدا نەكات ئەو پەنیرە مەیرانە لە كونە پێستەكان ناهێننە دەر، ژن لەنێو شاری خەریكی ماڵ راخستنەوە بوون، ئەو رستە تەماتەو بامیەو باینجانانەیان كۆدەكردەوە كە هەڵیان خستبوو تا لە زستاندا بەبێ شلەی بامیە قبوڵی سەر بەنێرگز لێنەنێن، پایز هەورەكانی نەویتر دەكردن و شەوەكانیشی درێژتر، بۆیە ئێوارەی ئەورۆژانە زوو دەهاتن و لەگەڵ تاریك بوونیشدا پیاوانی چیا خۆیان بەشاریدا دەكرد، لە شەوێكی ئەنگوستەچاودا كە خەڵكی شار لەنێو هەواڵەكانی جەنگی ئێراق و ئێراندا گوێ قوڵاغ بوون، دەنگی رێژنەی گوللەكان كە لەناوەندی شارەوە دەبیسترا رادیۆو تەلەفزیۆنەكانی بێدەنگ كردوو هەندێ لە گڵۆپی ماڵەكان كوژێنرانەوەو هەندێكی دی بە پێچەوانەوە رووناكیان زیاتر پێدەكرد، بەتایبەت ئەوانەی كوڕیان لە چیابوو دەرگای ماڵەكانیشیان دەكردەوەو هەر لەپشتی دەرگاوە گوێیان بۆ تەپەی پێی رێبواران و دەنگی سەر شەقام هەڵدەخست، جگە لە دەنگە دەنگی هەندێ ژن و منداڵ كە زۆر لەدوورەوە دەبیسترا هیچی دی رووی نەداو سبەی خەڵكی بەبێ ترس چوونەوە سەر كاری خۆیان، ئەو بەیانییە یا حالیمی ماست فرۆش هات و ماست و شیرەكەی بۆ بەجێهێشتین و رۆی، دیار بوو هیچی نەبیستبوو بەتایبەتیش ئەو لە گوندەوە دەهات و دوور بوو لەو رووداوانەی لە شار روویان دابوو، منیش دوای نان و چا خواردن بەرەو كارەكەم چوومە دەرێ كە دەڕابی دووكانەكەم هەڵدایەوە نامەیەكی پێچراوە كەوتبوو، هەڵمگرتەوەو بۆنی رووداوێكم كرد، كە پێشتر بیرم لێكردبۆوە، دوای ئەوەی دووكانەكەم رێكخست لە پشت مێزەكەوە نامەكەم كردەوەو تیایدا نووسرابوو:\n( پایز بەرەگی زەردەوە جوانە، بە وەرینی گەڵا ناسراوەو هەر لە پایزیشدا دەكرێ لقە زڕو رزیوەكان ببڕدرێن تا خەڵكی لە سەرمای زستان بپارێزن، من لەسەرەتای پایز ئەو لقە زڕەم بڕیەوە كە خەریك بوو منیش وشككا، هەستم بە ئاسوودەیی كردوو شاریشم لەو سەرمایە قوتار كرد كە بەرۆكی گرتبوون، رەنجی پەنجەكانم كە بەسەرتاشین لای هەندێ لقی وشكوبرینگ بوو هەر بە پەنجەكانم وەرمگرتەوە، ئەمشەویش با تەزیوەكانی كوێستان ئەمنی لەگەڵخۆی هێناو جارێكی دی كورەی خۆشەویستی لە ناوەندی شاردا گەرمی كردمەوە، لەوكاتەی تۆ دووا نامەی من دەخوێنیەوە من بەناو بزنەڕێیەكانی چیادا دەستم لەناو دەستی ئەو خاتوونەیە كە لێیان دزیم، بردیان و ویستیان بۆ هەمیشە لیم بزركەن، من كەئەزموونی رۆژگار بەتایبەت ئەو بەندیخانەیەی لاویەتی لێستاندم فێری كردم دەبێت بە دەستی خۆت مافەكانت وەرگریەوە، بۆیە ئێستا باتەزیوەكانی چیا سڕم ناكەن، لاویەتی خۆم وەرگرتۆتەوەو هیچ ئایدیۆلۆجی و كۆپەڕی سیاسی و خۆشەویستی نەیانتوانی رێگر بن لە تۆڵە كردنەوەم و گەڕاندنەوەی ئەو كەسەی كە یەكەم نیگای خۆشەویستی دامێ، ئێستا خۆم بەتاڵكردۆتەوە لە رق، مافی خۆم بە دەستی خۆم وەرگرتەوە، ئەو رستەیەم لە خۆمدا تواندەوە كە دەیگوت( ماف دەسەندرێ نادرێ)، بۆیە ئەگەر بۆمبكرێ لەگەڵ ئەوانی دی مافی هەموان وەردەگرینەوە، چوونكە حەزم لێیە هەموان وەكو من ئاسوودەبن، ئیدی لە دوانامەو دێڕمدا بۆ تۆی هاوڕێ دەڵێم: (ببورن ئەی چۆلەكەكان ئێستا پێویستیم بە ئێوە نییە، راوچیەكی كارامەم و عاشق بە رەنگی خوێن و روحی ئەوانەم جوانیەكانم لێدەبەن ).\nPrevious کێ ئۆپۆزیسیۆنی گۆڕانکاری ڕیشەیی یە…؟ … موزەفەر عەبدوڵا\nNext فیستیڤاڵی نێو ده‌وڵه‌تی شانۆ له هه‌ولێر له نێوان دروشم و ئامانج دا


بەکارهێنانی فەتۆ هەتا دوا ڕادە – بزاڤی خزمەت\nگۆشەی م.فەتحوڵڵا گولەن\nدەربارەی بزاڤی خزمەت\nبەکارهێنانی فەتۆ هەتا دوا ڕادە\n135 3 minutes read\nیەکێک لە خەونە گەورەکانی ئیسلامیە سیاسیەکان ئەوەیە کەلەپچە لە دەستی ئەندامێکی خانەوادەی کۆچدا ببینن. ئەمەشیان نەشاردۆتەوە، لە ئارشیڤدا زۆر نوسینی هاوشێوەیان هەیە وەک شایەت لەسەر ئەم بابەتە.\nلە نێوان ئاکەپە و ڕۆژنامەی ئەکیت- ڕۆژنامەیەکی فاشیستی توندڕەوە- هێڵێکی باریک ماوە، کاتێک ئەو هێڵەش نەما، ئەو کارەش ئەنجام دەدەن.\nمەڵێن شتی وەها نابێت، ئای چەند خەیاڵیان هەبوو وەک تەیارە دەهاتە بەرچاویان، بەڵام هەمووی هاتە دی. من بەش بە حاڵی خۆم حەز ناکەم ئەمە بەسەر هۆڵدینگێک بێت، کە نانی هەزاران هاوڵاتی تورکیا دەدات، بەڵام ئەوەش لە بیر مەکەن، ئەمە وەک سێوە سوورەکە وەهایە بە نیسبەت ئیسلامی سیاسیەوە.\nگریمان شتێکی لەو جۆرە ڕوویدا، ئیدی ئەم شتانە بە چاوی خۆمان دەبینین:\nئەوەی پارەی لە بانکی یاپیکرێدی دانبێت، بە تۆمەتی ئەندامی گروپی تیرۆرستی، یاخود یارمەتی دارایی گروپی تیرۆرستی، مەحکوم دەکرێن. ئەوەی کتێبێکی لە بڵاوکراوەکانی یاپیکرێدی کرێبێت، خێرا فڕێی دەدات یاخود دەیسوتێنێت. ئەوەی ئەمە نەکات دەستبەسەر دەکرێت. بریکارانی کۆمپانیای ئارچەلیک و کڕیارەکانی بە تۆمەتی ئەندامی گروپی تیرۆرستی دەستگیر دەکەن.\nقەیوم دەخاتە سەر ڕۆژنامەی جمهوریەت/ یاخود حوڕیەت.\nئینجا گەر ژمارەیەکی زۆر ئابۆنەی ڕۆژنامە و بڵاوکراوەکانی هۆڵدینگی کۆچیان دەستنەکەوێت، داوا لە هاوڵاتیان دەکەن هەواڵ لەسەر لایەنگرانی هۆڵدینگی کۆچ بدەن. هەندێک لەوانەی دەستبەسەر دەکرێن لەبەردەم دادگادا دەڵێن” نە ئابۆنەداری بانکی یاپیکرێدیم، نە لە ئارچەلیک شتم کڕیوە”. هەندێکیشیان دەڵێن “ئەوانەی ئەم شتانەیان کردووە هەموویان لە دەرەوەی زیندانن و تەنیا من لە ژوورەوەم”، بەم شێوە ناڕەزایی خۆیان دەردەربڕن.\nئینجا ئێستا لەوانەی سەرەوە باسمان کرد ئەم ناوانە بگۆڕن، یاپیکرێدی بکەن بە بانکی ئاسیا، ئارچەلیک بکەن بە سوراتکارگۆ، ڕۆژنامەی جمهوریەت بکەن بە ڕۆژنامەی زەمان، بە چاوی خۆتان دەبینن سیناریۆکە بەو ڕادەیەش ناماقول نیە، کە هەرگیز ڕوو نەدات.\nتەنانەت شتی لەمە سەیرتریشمان بینی، گەر لە سینەما سەریمان بکردایە دەمانوت شتی وەها نابێت. پێش دوو ڕۆژ ڕۆژنامەی حوریەت، باسی لە جیابوونەوەی ژن و مێردێک کرد، کە پیاوەکە بە بەکارهێنانی ترسی “دەستگیرکردن بە تۆمەتی فەتۆ” فێڵی لە ژنەکەی کردووە.\nپیاوەکە بە ژنەکەی وتووە ” گەر یەکێکمان بە تۆمەتی ئەندامێتی لە ڕێکخراوی “فەتۆ” بگیرێین، دەست دەگیرێت بەسەر سەروەت و سامانماندا، جا با لەبەردەم دادگا جیابینەوە هەتادەستنەگرن بەسەر سەروەت و سامانی هەردووکماندا”. ژنەکەش باوەڕ بە مێردەکەی دەکات کە ٢٩ ساڵە هاوسەرێتی و، بێ ئەوەی داوای مارەیی و نەفەقەی لێ بکات، لەیەک جیا دەبنەوە.\nبەڵام پیاوەکە پاش ماوەیەک دەچێت ژنێکی تر دەهێنێت، کە ماوەی ٥ ساڵە پەیوەندی ناشەرعیان هەیە.\nحوڕیەت لە مانشێتی هەواڵەکەیدا دەڵێت” فێڵێک پشتی سیناریۆی فیلمە سینەماییەکان دەشکێنێت”.\n“هەموو لایەک فەتۆ بەکار دەهێنێت”\nهەموو کەس بە پاساوی فەتۆ هەوڵی ئەنجامدانی کارەکانی خۆی دەدات. زۆریش هەن ئەم بابەتە بۆ خۆ پاراستن لە توڕەیی ئێردۆغان بەکار دەهێنن.\nدوای ئەوەی فڕۆکەیەکی تایبەتی بەشاران هۆڵدینگ لە ئێران کەوتە خوارەوە، لەو هەواڵانەی سەبارەت بە مەلیکە کووەت فڕۆکەوانی دووهەمی ناو فڕۆکەکە بڵاوکرایەوە، بە ئاشکرا پڕوپاگەندەی “فەتۆ”یان بەکارهێناوە.\nئەم خانمە فڕۆکەوانەی پێشتر لە سوپای تورکیادا نەقیب بووە، بەڵام دواتر لە کارەکەی دوور خراوەتەوە. ڕۆژنامەی جمهوریەتیش وەک عادەتی هەمیشەیی، بابەتەکەی بەستەوە بە “فەتۆ” وە.\nبە گوێرەی هەواڵەکانی جمهوریەت، ئەم خانمە لەلایەن کاربەدەستانی ناو سوپا، کە سەر بە بزاڤی خزمەت بوون، لە سوپا دوور خراوەتەوە.\nبەڵام ئەوانەی لە نزیکەوە ئاگاداری ڕووداوەکانن دەزانن کە ” کاتێک مەلیکە لە کارەکەی دوور خراوەتەوە، مەهمەت ئێرتان سەرۆکی هۆبەی کاروباری کارمەندان نەبووە و، سەرۆکی دەزگای هەواڵگری سوپای تورکیاش لە زیندان نەبووە”.\nکاتێک مەلیکە لە کارەکەی دوورخراوەتەوە، مەهمەت ئۆزلو سەرۆکی هۆبەی کاروباری کارمەندان بووە و جەمال کادیئۆغلوش سەرۆکی دەزگای هەواڵگری سوپا بووە، کە ئێستا هەردووکیان بە پلەی فەریق لە سوپای تورکیا دەستبەکارن.\nلەوەش سەیرتر، ئەم خانمە لە دوای ١٥ ی تەموزیش نەگەڕێندراوەتەوە سەر کارەکەی.\nبە گوێرەی بڕیاری ٦٩٣ ئەنجومەنی وەزیران، دەبوو هەموو ئەو فڕۆکەوانانەی سوپای تورکیا کە لە ١٨ ساڵ خزمەتیان کەمتر هەیە، بگەڕێنەوە بۆ خزمەتی سەربازی؛ بە گوێرەی هەمان فەرمان، ئەوەی لە کەرتی تایبەتیشدا کار بکات و نەگەڕێتەوە بۆ خزمەتی سوپا، بۆ ماوەی ٤ ساڵ مۆڵەتی کارکردنی لێ دەسێندرێتەوە. بەڵام مەلیکە سەرەڕای ئەوەی پەیوەندی بە سوپاوە دەکاتەوە، لەلایەن سوپاوە قبوڵ ناکرێت، کاربەدەستانی سوپاش بە تۆمەتی ئەوەی سەر بە فەتۆیە وەریناگرنەوە.\nلەبەر ئەوەی مەلیکە دەرچووی خوێندنگەیەکی سەربازی بووە، کە دوای ١٥ ی تەموز داخراوە، سوپای تورکیا وەریان نەگرتۆتەوە. لە هەواڵەکاندا هیچ کەسێک ڕەخنە لەوانە ناگرێت، کە ئەم خانمەیان لە سوپای تورکیادا وەرنەگرتۆتەوە.\nهیچ کەسێکیش ڕەخنە لەم قسە بێ واتایەی ناو هەواڵەکە ناگرێت: لە هەواڵەکەدا دەڵێت هەندێک کەسی سەر بە “فەتۆ” لە سوپا دەریان کردووە، دواتر لە هەمان هەواڵدا دەڵێت لە خوێندنگەیەکی سەربازی سەر بە “فەتۆ” فێری بەکارهێنانی فڕۆکەی تایبەت کراوە، ئێ باشە چۆن دەبێت هەمان ڕێکخراو لە سوپا دەریبکات و دواتر لە خوێندنگەیەکی خۆشی فێری بەکارهێنانی فڕۆکەی تایبەتی بکات؟\nکەسمان چاومان بە دادپەروەری ناکەوێت\nڕۆژنامەی سۆزجوش بە هەمان شێوەی جمهوریەت، هەواڵی بێ سەروبەرەی زۆرە. سۆزجو لە یەکێک لە هەواڵەکانیدا دەڵێت ” سەربازێکی دێرین لەلایەن پەکەکەوە پەلاماری درا ئینجا فەتۆ”.\nئەم هەواڵە وا لە مرۆڤ دەکات بێزی لە خوێندنەوە هەواڵ بێتەوە، سەربازەکە پێش ١٥ ساڵ پێی بە بۆمبێکدا ناوە و هەردوو قاچی لە دەستداوە، دوو منداڵیشی بە بێ بەرامبەر لە خوێندنگەیەکی خزمەت خوێندوویانە. دوای ١٥ ی تەموز بە هۆی ئەوەی منداڵەکانی لە خوێندنگەیەکی خزمەت بووە، لە کارەکەی دوور دەخرێتەوە.\nڕۆژنامەکە لە جیاتی ئەوەی ڕەخنە لە دەرونی نەخۆشی دەسەڵات بگرێت، کە سەربازێکی دێرینی لە کارەکەی دوور خستۆتەوە، ڕەخنە لە خزمەت دەگرێت کە بێبەرامبەر منداڵی سەربازێکی دێرینی کەمئەندامی لە خوێندنگەیەکی وەرگرتووە.\nئایا تەواوی ئەمانە ئەو نا مەعقولیەی لە سەرەتاوە ئاماژەم پێکرد، بە ئاشکرا دەریناخات؟\nکارەکە بەوەوە نەوەستاوە پیاوێکی فێڵباز ژنەکەی تەڵاق بدات بە بەکارهێنانی ترسی فەتۆ، زۆرێک لە کەسانی تەڵەکەبازی ناو زیندانەکان، داوای دووبارە دادگایی کردنەوە دەکەن. بۆ نمونە ئەو پۆلیسەی لە کاتی خۆپیشاندانەکانی پارکی گێزیدا، گازی فرمێسکڕێژی ڕشت بە خانمە جل سوورەکەدا، خۆی بە “مەغدوری دەستی فەتۆ” دەزانێت. ئەو پۆلیسەی بە هۆی گازی فرمێسکڕێژەوە خانمێکی بریندار کرد، زیندانی ٢٠ مانگی بەسەردا سەپێنرا، بەڵام ئێستا داوا دەکات لە زیندان بێتە دەرەوە و دووبارە دادگایی بکرێتەوە. پاساوی پۆلیسەکە ئەوەیە، ئەو دادوەرەی سزاکەی بەسەردا داوە، ئێستا بە تۆمەتی فەتۆ لە زینداندایە.\nسەرەتا وتیان ئەم پۆلیسە سەر بە فەتۆیە و بە ئەنقەست گازی فرمێسکڕێژی بە ژنەکەدا کردووە، هەر بۆیە دادگا سزای بەسەردا سەپاند، بەڵام ئێستا دادوەرەکان تۆمەتبار دەکرێن بە پاساوی ئەوەی سەر بە فەتۆن.\nهەتا ئەمە زیهنیەتی ئێمە بێت، نەک مەلیکە کووەت، هیچ کەسێکمان چاومان بە دادپەروەری ناکەوێت.\n332 جار بینراوە 1 جار ئەمرۆ بینراوە\nFacebook Twitter Google+ LinkedIn WhatsApp Telegram Viber بە ئەمەیڵ بڵاویکەرەوە پرینت\nموترەفین... وتاری هەفتانەی م. فەتحوڵڵا گولەن\nئەنجومەنی ئەوروپا: گەر دادگای دەستووری بڕیارەکان جێبەجێ نەکات دادگای مافی مرۆڤی ئەوروپا دەستێوەردان دەکات\nئەو حەقیقەتانەی دەکرێنە قوربانی شێواز!. ڕاگرتنی خاتری حەق لەسەرو هەموو خاترەکانەوە!\nدەنگی منداڵە ساواکانی تورکیایان لە سویدەوە بە جیهان گەیاند\n“منداڵی ناو جانتاکە”\nزۆر بە دوای ئەو مرۆڤە ڕاستگۆیانەدا دەگەڕێن!\nپرسەنامەی م.فەتحوڵڵا گولەن بۆ کۆچی دوایی سەرۆک مام جەلال\nسیفاتی چوارهەمی میراتگرانی زەوی!\nخوێندنگەکانی سەپات لە وڵاتی کرغزستان سەرکەوتنێکی گەورەیان بەدەستهێنا\nئاشنابوونی مامۆستا فەتحوڵڵا گولەن بە پەیامەکانی نوور\nڕۆژانەی خوێندنگەی مامۆستا فەتحوڵا گولەن…\nزیندانیش دوو بڕگەیە و دایکیش…\n.Copyright 2019, All Rights Reserved ©\nهەموو شتێک دەرباری بزاڤی خزمەت\nهەڵوێستی جوامێرانەی فەتحوڵا گولەن لەساتی کارەساتی هەڵەبجەدا\nهەندێک پێودانگ و دڵدانەوەی مامۆستا سەعیدی نورسی\nزوڵم لە دوو منداڵی ساوا کە هێشتا لە دایک نەبوون!\nدکتۆر ناصح فەتاح نەسروڵڵا\nتەپۆڵکە زومڕوتییەکانی دڵ\nنوسەرێکی هۆڵەندی کتێبێک لەسەر بزاڤی خزمەت دەنوسێت\nمامەڵەیەکی ستەمکارانە لەگەڵ هاوسۆزانی بزاڤی خزمەت


دووسالێن دانوستاندنێ باشترە ژ دوو دەمژمێرێن شەر – Malame\nدووسالێن دانوستاندنێ باشترە ژ دوو دەمژمێرێن شەر\nMalame 31 تشرینی یه‌كه‌م، 2020\n242 2 خوله‌كان\nپەیڤا شەر واتە مال وێران کرن و گوشتن و کوشتارا دوفرا دهێت ..،ب تایبەت شەرێ ئێک نەتەوە واتە دناڤا خوەدا دەما نەتەوەیەک ب شەر دچیت ،؟ شەرژی شێوازێ خوە هه یە\nشەرێ ئابوری ، سیاسی ، جڤاکی ، سایکولوژی ، ئایدیولوژی .. و هد\nل گوری من پەیڤا شەر دبیت نەمینیت . دناڤا جڤاکا کوردا راستە پارتێن جودا هه نە هه ر پارتەکێ ئایدیولوژیا جودا هه یە د ناڤا ڤان پارتاندا ناکوکی و نێرینێن جودا هه نە بو رێڤەبرنا جڤاک و هد.. لێ ئەڤ سەد سالا بیستو ئێکایە دبیت شێوازی خەباتا سیاسی بهێت گوهه رین ب تایبەت دناڤا پارتێن مە کورداندا ل جهێ پەیڤا (شه ر) پەیڤا )هه ڤ قەبولکرن)ێ بهێت بکار ئینان جوانترو باشترە هه م بو دوزا کەلێ مە هه م بو سایکولوژیا لایەنگرو ئەندامێن پارتێن جودا و تەڤاهی جاڤکاکورد ، راستە ناکوکیێن دژوار هه نە لێ ئەگەر پارتێن کوردان بخوە ب ئێکدو بێژن تەررست پا گەلو (تورکیێ ، ئیران ، عیراق ، سوریا تەڤاهی دەولەتێن ڕوژ هه لاتی حەقن ژ پارتێن کوردانرا بێژن تەرورست)؟! ئەڤجا چ پارت بیت ژبلی دەولەتێن ڕوژ هه لاتی تا بێژی یێن ڕوژ ئاڤاژی\nو تەڤاهی دەزگەهۆ سازیێن هه ین ژ ئەنجومەنێ ئاسایشا ناڤده ولەتی تا ویلایەتێن هه ڤگرتیێن ئەمریکایێ تا دەولەتێن ئەندا م د ناتویێدا ، پارتێن باشور د ناڤا لیستا تەرورێدابون تا بەریا چەند سالان لێ بریارا ئەنجومەنێ ئاسایشا ناڤدەولەتی یاکو 688هاتیە ئەرێکرن بو رێکری کرن ژ ناڤبرنا جڤاکا کورد ل باشور بو سەدەم کو دەولەتێن زلهێز تەعاملی دگەل پارتێن باشورێ کوردیستاندێدا بکەن ، ژخوە واتە نەک تنێ تڤەنگا مە بو ئەگەرێ ئاڤاکرا حوکومەتێ ، د هه مان دەمدا دەولەتێن ڕوژ ئاڤا بەرژەوەندیێن خوە ژبوی گەلێ کورد و پارتێن کوردان تێک نادەن ، ژ دەولەتێ کاپیتالیست تا یێن سوسیالیت و کومونیست ، لەوران ئەڤ دەولەتێن زلهێز ژ پارتێن کوردرا دبێژن تەرورست دەردێ مەیێ گران ئەڤە هند پارت گەتنە دناڤا سیاسەتا قرێژ یا ئەقلیمی و جیهانی هه ر ژ جڤاکا کوردو پارتین کورد بخوەرا دبێژن تەروریست،؟! د هه مان دەمدا هند ژ پارتێن کورد ده ست ب دژایەتیا سه ر سەخت یا دوزا گەلێ کورد کریە ،؟!بگرە ژ هێرشان تا بشێوەیەک نە موباشر دەست ب رەوشەک ئاوارتە هاتیە کرن ، لێ دبێژین ئەڤ رەوشا هه ی یا نها دەرئەنجام بڤی ئاوایی دەر دکەڤن\nیەکەم/ کورد بخوە شەرێ جاندو هونەرا خوە دکەن ؟!\nدوەم /پارتێن کوردان شەری دیروکو کلتورێ خوە دکەن ؟!\nسێیەم /هه م ئەڤ پارتە دبنە سەدەمێ ناڤچونا وان دەست کەفتا ێن ددەستێ واندا هه ی ؟!\nجوار/ئەڤ ناکوکی و رەوشا هه ی دوزا گەلێ مە ل هه می پارجان پاشدا ڤەگەرینە بو پێنجی سالێن دی !؟\nلەوران ئەم وەک ڕوژنامەنوس گەل بانگێ ددەین پارتێن کوردان ب زمانێ دیالوکی تەڤاهی کێشەیێن خوە و گەلێ خوە جارەسەر بکەن ئەگەر هون دوسالان دانوستاندنێ بکەن باشترە ژ دو دمژمێرێن شەر ، و لگوری من پێویستە ئەم وەک تاکێ کوردشەرێ براکوژیێ ژبوی چ پارتو چ کەسا نەکەین و ئەرکا مە ببیت ئەو ئەم پارتێن خوە رەخنە بکەین ، د هه مان دەمدا\nبریار حەق و نحەقیا شەرێ راگەهاندنی و تومەت بارکرنا ڤان پارتان ب ئێکدو لایێ جڤاکیە کی حەقە کی نحەقە گەل بریارا راستەقینە ددەت ، داویێ دبێژین بانگا من ژ هێزێن سوسیالیست و کومونیست و تەڤاهی هێزێن چەپ هه یە بکەڤن سەرخەت بو ئاشتیا سیاسیا وپێنگاڤا دوڤدا ئاشتیا جڤاکی چونکە گەل زێدە تورەیە گەل خوە ل هه مبەری بێ موچە و بێ خزمەت گوزاری و بێ ئاڤ و کارەب ناگریت ، ئەڤ رەوشا جڤاک تێدا سەر هه می حالاندا تەڤلی هه ڤی و ناکویێن دوژوار یێن پارتێن کورد ، ؟! وەک من سەری ئاماژەدای بریارا حەق ۆ نحەقیا ڤی رەوشێ د ئالیێ گەل تێ داین نەک پارتان کا گەلۆ کیژ پارت حەقە کی نحەق ، لێ بریارا ئاشتیا سیاسی ئالیێ پارتانڤە تێ داین ، پێنگا دووێ دەما کو ئاشتیا سیاسی هات پێک ئانین دناڤا پارتێن کوردا پێنگاڤا دووێ بخوە دکەڤیت وارێ جێبەجێکرنێدا ئەوژی ئاشتیا جڤاکیە یا تەڤا پێهاتا گەلێ مەیێ کورد .


سێ لیژنه‌ی په‌رله‌مان راپۆرتی كۆتایی له‌سه‌ر پرۆژه یاسای لێبوودنی گشتی ئاماده ده‌كه‌ن\n03/12/2017 02:55:00 م\nسه‌عات 10ی سه‌رله‌به‌یانی ئه‌مرۆ 03/12/2017 كۆبوونه‌وه‌ی هه‌رسێ لیژنه‌كانی یاسایی و ناوخۆ و مافی مرۆڤی په‌رله‌مانی كوردستان له‌باره‌ی هه‌رسێ پرۆژه یاسای پێشنیاركراو ده‌رباره‌ی لێبوودنی گشتی له‌هه‌رێمی كوردستان به‌رێوه‌چوو.\nله‌كۆبوونه‌وه‌كه‌دا، كه سه‌رۆك و جێگرو بریارده‌رو ژماره‌یه‌ك له‌ئه‌ندامانی هه‌رسێ لیژنه‌كانی یاسایی و كاروباری ناوخۆ و مافی مرۆڤی په‌رله‌مان به‌رێوه‌چوو، تێیدا گفتوگۆ كرا له‌باره‌ی هه‌رسێ پرۆژه یاسای پێشنیاركراو ده‌رباره‌ی لێبوودنی گشتی و پێشنیازو بۆچوونی نوێنه‌رانی ئه‌نجومه‌نی دادوه‌ری و نوێنه‌رانی حكومه‌ت بۆ ده‌وڵه‌مه‌ندتركردن و پوختكردنه‌وه‌ی پرۆژه‌كان بۆ لیژنه په‌یوه‌ندیدارو په‌رله‌مانتاران خرایه‌روو.\nله‌ژێر رۆشنایی راسپارده‌و پێشنیازه‌كانی كۆبوونه‌وه‌ی رابردووی نێوان په‌رله‌مان و نوێنه‌رانی حكومه‌تی هه‌رێم و ئه‌نجومه‌نی دادوه‌ری، لیژنه په‌یوه‌ندیداره‌كانی په‌رله‌مان راپۆرتی كۆتایی خۆیان له‌باره‌ی هه‌رسێ پرۆژه یاسای پێشنیاركراو ده‌رباره‌ی لێبووردنی گشتی له‌هه‌رێمی كوردستان ئاماده ده‌كه‌ن و ره‌شنووسی هه‌ر سێ پرۆژه یاسای پێشكه‌شكراو له‌باره‌ی لێبوودنی گشتی له‌هه‌رێمی كوردستان، له‌چوارچێوه‌ی یه‌ك پرۆژه یاسادا رێكخراو مادده‌و برگه‌كانی گفتوگۆی له‌سه‌ركرا.\nبریاریشه دوای پێداچوونه‌وه به راوبۆچوونه‌كانی لایه‌نه په‌یوه‌ندیداره‌كان و جێكردنه‌وه‌یان له‌راپۆرتی هاوبه‌شی هه‌رسێ لیژنه‌كه، راپۆرته‌كه پێشكه‌شی سه‌رۆكایه‌تی په‌رله‌مانی كوردستان بكرێت تاوه‌كو له‌ئاینده‌یه‌كی نزیكدا بخرێته به‌رده‌م په‌رله‌مان بۆ ئه‌نجامدانی رێككاره یاساییه‌كانی.


كورد چیبكات پاش ئه‌م بودجه‌یه؟\nزۆرینه‌ی په‌رله‌مانی بنه‌مای به‌ڕێوه‌بردنی حوكمی دیموكراسی واته ده‌سه‌ڵاتی گه‌له، سیاسییه‌كان به تێكڕا ده‌زانن ئه‌وه‌ی له ئه‌نجامی هه‌ڵبژاردن یاخود له‌ناو هۆڵی په‌رله‌مان زۆرترین ده‌نگ كۆده‌كاته‌وه توانای مانۆڕی سیاسی زیاد ده‌كات، سه‌یر ده‌بێت كورد هێشتا له ناوه‌ڕۆكی ئه‌و دروشمه تێنه‌گه‌یشتبێت كه له ماوه‌ی نزیك به ٥٠ ساڵی ڕابرودا هه‌ڵی گرتووه ئه‌وه‌ش (فیدراڵی بۆ كورد‌و دیموكراسی بۆ عیراق)، پێودانگه‌كانی دیموكراسی ئه‌گه‌ر زۆرینه نه‌بێت ئه‌ی ئه‌بێت چی بێت، سه‌یرتر له‌وه ئه‌و شۆكه‌یه كه په‌رله‌مانتارانی كورد له‌په‌رله‌مانی تێیكه‌وتوون، و پێیانوایه ئه‌مه‌ی ڕویدا له پرسی بودجه‌ی ٢٠١٨ی عێراق چاوه‌ڕوان كراو نه‌بووه، و ته‌نانه‌ت سه‌رۆك حكومه‌ته‌كه‌شمان پێی وایه بنه‌ماكانی حوكمی عێراقی نوێ له‌كه‌دار كراوه، مه‌به‌ستی جه‌نابی ده‌وڵه‌تمه‌دار هه‌ر ئه‌و مه‌سه‌له‌ی ته‌وافوقه‌یه كه درێژكراوه‌ی یاساكانی دیوه‌خانه‌و گوێنه‌دانه به‌پره‌نسیپه نوسراوه‌كان، كورد تێبگات یان نا، ته‌نانه‌ت ئه‌و بیانیانه‌ش كه به‌مامۆستای عێراقییه‌كان ناسراون و كار بۆ جێبه‌جێكردنی بنه‌ماكانی دیموكراسی ده‌كه‌ن له عێراق، دره‌نگ یان زوو ده‌سه‌ڵات له ناوه‌ند له‌سه‌ر بنه‌مای زۆرینه دروست ده‌كرێت، زۆرینه‌ش له‌عیراق هه‌مان ئه‌ومانایه ناگه‌یه‌نێت كه وڵاتانی دیكه‌ی خاوه‌ن كلتوری دیموكراسی له‌ناو پارته سیاسییه‌كان و له‌ئه‌نجامی هه‌ڵبژاردنه‌كان به‌دیدێنن، به‌ڵكو ئه‌م زۆرینه‌یه كه له عیراق پێك دێت له دوو حاڵه‌ت به‌ده‌ر نییه و پێش هه‌ڵبژاردن ئه‌نجامه‌كه‌ی دیاره، حاڵه‌تی یه‌كه‌م بلۆكبه‌ندییه له نێوان پێكهاته سه‌ره‌كییه‌كان ئه‌وه‌ش بێ پێچ‌و په‌نا تیایدا شیعه‌كان براوه‌ن چونكه نزیكه‌ی ٦٠% عیراق پێك دێنن، و شێوه‌ی زۆرینه‌ی دووه‌م به‌هه‌مان ڕێچكه‌ی یه‌كه‌مدا ده‌ڕوات‌و به‌هه‌مان شێوه هه‌ر شیعه براوه‌یه به‌ڵام به میوانداریكردنی هه‌ندێك نوێنه‌ر و كه‌سایه‌تی له پێكهاته‌كانی دیكه‌ی عیراق ئه‌وانه‌یان كه رامكراون له لایه‌ن شیعه‌كانه‌وه. ئه‌م بارودۆخه به‌لانی كه‌م تا نزیك به یه‌ك ده‌یه‌ی تر به‌رده‌وام ده‌بێت.\nله‌مه‌یدانێكی ئاوادا كه زۆربه‌ی جار ئه‌نجامه‌كان دیارن و هه‌موكات هه‌مان به‌ربه‌ستمان توش ده‌بێت، پێویستمان به‌وه‌یه كه ڕێچكه ورێبازه‌كه بگۆڕین و یاساكانی یارییه‌كه دابڕیژڕینه‌وه به‌شێوه‌یه‌ك كه مافی كه‌مینه‌ی كورد و ئه‌وانی تریش تیایدا پارێزراو بێت، و ڕێبگیرێت له‌جه‌سپاندنی دیكتاتۆرییه‌تی زۆرینه به‌ناوی دیموكراسییه‌وه، ئه‌گه‌ر نه‌توانرا یاساكانی مانۆڕی سیاسی له عیراق بگۆڕدرێت ئه‌وا پێویسته شێوازی یاریكردنی كورد له‌گۆڕه‌پانه‌كه ڕێكبخریته‌وه به‌شێوه‌یه‌ك كه له‌گه‌ڵ یاساكانی گه‌مه‌كه و به‌رژه‌وه‌ندییه‌كانمان بگونجێت.بۆ هه‌ریه‌ك له‌م ڕێبازانه كه ئاماژه‌مان پێكرد سه‌ختی زۆر و ڕه‌نجی ده‌وێت بۆ ئه‌وه‌ی له‌داهاتودا ئه‌و مه‌راقانه‌ی ئێستا دوباره نه‌بێته‌وه ،و خه‌فه‌خاری ئازاره‌كانمان نه‌كه‌ین و ڕێچكه‌ی نوێ تاقی بكه‌ینه‌وه.\nبۆئه‌وه‌ی یاساكانی گه‌مه‌كه بگۆڕێن باش وایه بیر له‌و خاڵانه بكه‌ینه‌وه كه له‌حوكمڕانی عیراقدا هۆكاره بۆ فه‌رامۆشكردنی كه‌مینه‌كان، كه ئه‌گه‌ر زۆر وردیش نه‌بین ده‌توانین هه‌ست به بونی هێزێكی زۆر له‌پۆستی سه‌رۆك وه‌زیرانی حكومه‌تی عیراق بكه‌ین، ئه‌وه‌ی له‌م خاڵه‌دا كێشه‌یه سه‌رهه‌ڵدانی ئه‌وجۆره سه‌ركردانه‌یه كه به‌خواستی خۆیان ده‌توانن ئه‌وانی تر پشتگوێ بخه‌ن له‌ڕێی ئه‌م پۆسته‌وه، ئه‌م نمونه‌یه له سیستمی ئه‌ڵمانی نزیكه كه سه‌رۆك كۆمار ده‌سه‌ڵاته‌كانی پرۆتۆكۆلی و سنوردارن له‌به‌رامبه‌ر ڕاوێژكاری ئه‌و وڵاته كه هه‌مان پێگه‌ی سه‌رۆك وه‌زیرانی حكومه‌تی عێراقی هه‌یه. به باش ده‌زانرێت كه بیر له‌دابه‌شكردنه‌وه‌ی به‌شێك له‌و ده‌سه‌ڵاته‌نه بكرێت كه ڕاسته‌وخۆ له‌لایه‌ن سه‌رۆك وه‌زیرانه‌وه په‌یڕه‌وی لێده‌كرێت و پۆستی سه‌رۆك كۆمار له‌وه‌ی ئێستا هه‌یه چالاكتر بكرێت، له‌گه‌ڵ پڕكردنه‌وه‌ی ئه‌و بۆشاییانه‌ی كه پێكهاته‌ی ده‌سه‌ڵاتی ناوه‌نددا هه‌یه به‌تایبه‌ت ئه‌نجومه‌نی فیدراڵی و پێدانی ڕۆڵ به‌م ئه‌نجومه‌نه بۆئه‌وه‌ی هاوسه‌نگی هێز ڕابگیرێت، یه‌كێكی دیكه له‌چاره‌سه‌ره‌كان دروستكردنی ئه‌نجومه‌نی پیاچونه‌وه‌ی یاساكان، ئه‌م ئه‌نجومه‌نه نوێنه‌رایه‌تی پێكهاته سه‌ره‌كییه‌كان له‌خۆ بگرێت و ده‌سه‌ڵاتی پیاچونه‌وه‌ی به یاسا ده‌رچوێنراوه‌كان هه‌بێت، ئه‌ندامانی ئه‌م ئه‌نجومه‌نه تێكڕا مافی ڤیتۆیان هه‌بێت كه به‌ئاسایی ژماره‌یان كه‌م ده‌بێت چونكه بۆ هه‌ر پێكهاته‌یه‌ك ته‌نها یه‌ك نوێنه‌ر له‌خۆ ده‌گرێت، و ده‌كرێت ئه‌م ئه‌نجومه‌نه به مه‌جلیسی ده‌ستوریش ناوبنرێت كه وه‌ك پارێزه‌ری پێكهاته ناوهێنراوه‌كانی ده‌ستور ڕۆڵی ده‌بێت.\nئه‌و گۆڕانكارییانه‌ی كه پێویسته ئه‌نجام بدرێت له‌كۆی سیستمه‌كه وه‌ك كاری نه‌كرده ده‌بینرێت كه ڕه‌نگه كورد به‌م بارودۆخه‌ی ئێستایه‌وه نه‌توانێت ئه‌م ئامانجانه به‌دیبێنێت، له‌ڕوی سیاسییه‌وه قۆناغی ئێستا له‌به‌رژه‌وه‌ندی كه‌مینه‌كان نییه، تانانه‌ت ده‌توانرێت به‌سه‌رده‌می پوكانه‌وه‌ی كه‌مینه‌كانی عیراق ناوی بهێنرێت به‌هۆی ده‌ربه‌ده‌ركردنی كه‌مینه ئاینییه‌كانی عیراق و له‌په‌ل وپۆخستنی پێكهاته‌ی سوننه و كوڕازاندنه‌وه‌ی كورد بۆ مافه ده‌ستورییه‌كانی. ئه‌وه‌ی رێ له كورد ده‌گرێت كه بارودۆخه‌كه‌ی خراپتر نه‌بێت، هه‌وڵدانه بۆ خۆگونجاندن وپاراستنی ئه‌وه‌ی كه ماوییه‌تی له سیستمی فیدراڵی وده‌سه‌ڵاتی خۆجێی، له‌م ڕێیه‌دا سیاسه‌ت و دیبلۆماسی كاری گه‌وره‌ی پێده‌كرێت. كه تێكڕا له ناو عێراق و ده‌ره‌وه‌ی عێراق ده‌توانێت كاریگه‌ری‌و پاڵپشتی بۆ هه‌رێمه‌كه‌مان دروست بكات، ئه‌وه‌ی واده‌كات هه‌مان ئه‌نجامی ١٤ ساڵی پێشو له‌به‌غداد نه‌جنینه‌وه، گۆڕینی ڕێگه‌كه‌مانه به‌ره‌و ئامانج، كورد له‌پاش سه‌لماندنی بودجه‌ی ٢٠١٨ له‌لایه‌ن سوننه‌و شیعه‌كانی عیراقه‌وه ده‌بێت تێگه‌یشتبێت چیتر مه‌سه‌له‌ی ته‌وافوق به‌ئاسانی پێكناهێنرێت، و ئه‌وانی تر واته پێكهاته سه‌ره‌كییه‌كانی سوننه و شیعه له گۆڕینی شێوازه‌كانی مانۆڕی سیاسی پێش كورد كه‌وتون، ئه‌وه‌ی كه كورد ده‌گه‌ڕێنێته‌وه سه‌ر گۆڕه‌پانی سیاسی عێراق گۆڕینی ڕێچكه‌ی خه‌بات‌و هه‌وڵدانه بۆ به‌رنامه‌ڕێژییه‌ك كه بتوانێت مافی كورد‌و ئه‌وانی تریش بپارێزیت ئه‌وه‌ش ده‌بیته هۆی كۆكردنه‌وه‌ی زۆرترین ده‌نگ و گه‌یشتنی كورد به مافه ده‌ستورییه‌كانی.\nبۆ قۆناغی نوێی خه‌بات له‌هه‌مو كه‌ره‌سته‌یه‌ك زیاتر پێویستمان به هاوڵاتییه‌كانمانه، ئه‌وانه‌ی كه ئێستا ناڕزین له حكومه‌تی هه‌رێم له‌داهاتودا حكومه‌ت پێویستی به پاڵپشتییانه، و ناچاره ڕازییان بكات كه مافه‌كانیان خاوه‌نداری هه‌یه وحكومه‌تی هه‌رێمیش ئه‌و لایه‌نه متمانه پێكراوه‌یه كه له‌پێناویاندا له‌گه‌ڵ ده‌سه‌ڵاتدارانی ناوه‌ندی عێراق كێشمه‌كێشی ده‌ستپێكردووه، ئه‌وه‌ی ئه‌م متمانه بۆ حوكمه‌تی هه‌رێم دروست ده‌كات درێژه نه‌دانه به‌م بێسه‌روبه‌رییه‌ی له كه‌رتی داراییدا هه‌یه و كۆتایهێنانه به قۆناغی دیزه‌به‌ده‌رخۆنه‌كردنی سه‌روسامانی خه‌ڵك‌و كردنه‌وه‌ی هه‌ژماری بانكی ئاشكرا هاوشێوه‌ی هه‌ر ده‌سه‌ڵاتێكی خاوه‌ن متمانه، و ڕونكردنه‌وه‌ی حه‌قیقه‌تی دارایی وسزادانی هه‌موو ئه‌و كاربه‌ده‌ست و خاوه‌نكارانه‌ی كه ساڵانێكه به‌ناوی ئابوری سه‌ربه‌خۆوه چه‌رمه‌سه‌ری خه‌ڵكیان گه‌یاندۆته لوتكه.\nئه‌وه‌ی له ساڵانی داهاتوو چاوه‌رێی كورد ده‌كات خراپتر دێته به‌رچاو له‌وه‌ی ئێسته به‌سه‌ری هاتووه، به‌رده‌وامبون له سه‌ر ئه‌م رێچكه‌ی ئێستا به‌رده‌وامیدانه به‌نه‌هامه‌تی، قۆناغی نوێ پێویستی به‌عه‌قڵ‌و ئیداره‌ی نوێ هه‌یه، بۆئه‌وه‌ی سه‌رده‌ستانی كورد جارێكی تر خۆیان به میلله‌ته‌كه‌یان ئاشنا بكه‌نه‌وه، سودوه‌رگرتنه له‌هه‌ڵه‌ی رابردوو ، و ده‌ستهه‌ڵگرتنه له‌م شێوازه ئیداره‌ی كه هیچ شتێكی له‌شێوازی حوكمرانی سه‌رده‌م ناچێت.


کورتەیەک لە ژیاننامەی ئەبووبەکر خزری ناسراو بە ئەبوو کانیەڕەشی. – PMNews\nلە مانگی جۆزەردانی ساڵی١٣٤٢ی هەتاوی لە گوندی کانیەڕەش، لە ماڵە مام خدری کانیەڕەشی ئۆخژنی شادی و خۆشی کەوتە دڵانەوە، کوڕەکەی هەڵدەپەڕی و دەیگوت : شوکر «خودا» برای داومەتێ و خوشکەکانی سەمایان دەکرد کە برایەکی ژیکەڵەی دیکەیان چاوی بەم دونیایە هەڵهێناوە و دەبێتە پشت و پەنایان .\nبزەی خۆشی کەوتە سەر زاری دایکی و بە نیوە نیگایەکی پڕ لە خۆشەویستی مەلۆتکەی ئازیزی خاوێن دەکردەوە .\nمام خدر شوکری دوعای دەکرد و بە ڕەزامەندیەوە چاوی دەبڕیە چاوی هاوسەری و دەیگوت : دەچمە خزمەت مامۆستا تا نێوێکی پیرۆز و خۆشم بۆ هەڵبژێڕێت، مامۆستاش داوای گۆشتی گیسکی قەڵەوی بەهاری لێ کرد و پاش زیافەت مامۆستا بانگی بە گویی دادا و بە عەرەبی فەرمووی کە ئەوە ناوم لێ نا ئەبووبەکر و بە ئومیدی خودا ڕۆڵەیەکی ڕاست بێژو دەست و داوێن پاک دەبێت .\nئەبووی چکۆڵە پێڕەو بوو ، وردەوردە دەگەڵ بەر‌غەڵ دەڕۆیشت و لە مێرگ ، میرغوزار ، زەنوێر و بژوێن بە ناو باغ دا دەتلایەوە و گەمەی دەکرد.\nبەرە بەرە ئەبووی ژیکەڵە ، وریا و قسە خۆش تەمەنی گەیشتە ڕادەی ئەوەی کە بخوێنێ ، مام خدر بە خۆشی و شانازیەوە دەستی گرتوو بە مامۆستای فێرگەی ئەسپارد.\nگوتی : تۆخودا با وەک خۆم کوێر نەبێ و خوێندەوار بێ . پۆلەکانی سەرەتایی لە کانیەڕەش و سەدراباد خۆێند، بەڵام دەبووایە بۆ درێژەدانی خۆێندن بچێتە شارە خنجیلانەکەی بۆکان، مامۆستاکانی بە مام خدریان دەگوت: ئەبووبەکر زۆر زیرەکە با درێژە بە خوێندن بدات .\nمام خدر بڕیاری دا بە هەر ڕەنج و کۆێرەوەریەک بێت خەرجی خویندنی بۆ دابین بکات و هەر واشی کرد تا چواری نەزەری پێ تەواو کرد. لە ساڵی ١٣٥٧ی هەتاوی بە دوای دەست پێکردنی شۆڕشی گەلانی ئێران بە دژی حکوومەتی پاشایەتی .\nلاوانی بەهەست و ئازادیخوازیش لە کوردستان ڕژانە کوچە و بازاڕ و شەقامەکان .\nئەبوبەکر کانیەڕەشی خوێن گەرم، ئازادیخواز و وریا لە تەواوی ئەو خۆپێشاندانانەدا بەشدار بوو . رژیمی نگریسی پاشایەتی رووخا و کۆتای بە تەمەنی هات .\nخومەینی هاتە سەرکار و لە گەڵ کۆمەڵێک ئاخوند دەسەلاتی وڵاتێان بە دەستەوە گرت.\nلە سەرەتا بۆ هەڵخەڵەتاندنی خەڵک وەعدەو بەڵێنی ئازادی حیزب، ڕێکخراوە، گۆڤار، ڕۆژنامە، دابین کردنی کەسپ وکار، ئازادی زمان و فەرهەنگی بڵاوکردەوە .\nبە دوای سەرکەوتنی شۆڕشی گەلانی ئیران حیزبی خۆشەویستی کۆمەڵانی خەڵکی کوردستان ، واتا حیزبی دێموکراتی کوردستانی ئێران پاش دەیان ساڵ ژیان و خەباتی نهێنی ، بە ڕاشکاوی هاتە مەیدان و بە دروشمی دێموکراسی بۆ ئێران و خودموختاری بۆ کوردستان دەستی بە خەبات و تێکۆشان کرد .\nئەم درۆشمە بوو بە وێردی زمانی هەموو کوردێکی خاوەن هەست .\nئەبووبەکری ڕاستبێژ و خوێن گەرم و چالاک پاش بیرکردنەوە و خوێندنەوەی دروست ، ورد و تێبینی لە سەر بەرنامەی حیزب و سازمانەکانی دیکە بۆی دەردەکەوێ کە بەرنامەی پڕ زەرق و بەرقی ریکخڕاوەکانی دیکە لە گەڵ ئەفکار و بۆچوونی خۆی و بەرژەوەندی نەتەوە ژێر دەستەکەی نا گونجێ ، بۆیە ڕێگای پرلەشانازی حیزبی پێشەوای زانا و ئازیزی نەتەوەی کورد و کاروان سالاری شەهیدان قازی محەممەد-ی نەمری بە ئاگاییەوە هەڵبژارد و لە ساڵی ١٣٦٢ لە ڕیزی یەکێتی لاوانی دێموکراتی کوردستان، لقی بۆکان دەست بە تێکۆشان دەکا .\nلە گۆڤاری لاوان دەستی بە نوسین کردووە و لە کاری شانۆگەریدا نەخشی بەرچاوی هەبووە .\nلەو ماوە کەم دا بەلێوەشاوەیی و شارەزایی شەڕەفمەندی شۆڕەلاوی دێموکڕات ، سرنجی هەڤالانی بەرپرسی حیزبی بۆ لای خۆی راکێشا و هەر لەوێ پلەی کادری وەر دەگرێ .\nگەرچی چەند جار لە لایەن بەرپرسانی خۆیەوە تووشی ناڕەحەتی کرا بەڵام ئەبووبەکری تێگەیشتوو و پێگەیشتووی ناو جەرگەی خەبات بە تێبینی ولێوەشاوەییەوە بێ ئەوەی دڵی کەس ناڕەحەت بکات، بە کردەوە و مەنتق پێی سەلماندن کە ئەوان بە هەڵە چوون.\nلە سالی ١٣٦٦ ی ھەتاوی لە سەرو بەندی کۆنفرانسی کۆنگرەی ھەشت نەقڵی کۆمیتەی شارستانی بۆکان دەبێ و بەشداری لەو کونفرانسەدا دەکا.\nهەر زستانی ئەو ساڵە بە دوای کۆنفرانس لە هانیگەرمەڵە ، دەبێتە ئەندامی کۆمیتە شارستان،\nبە دوای رزگار بوونی کادر و پێشمەرگەکان لە جەریانی کارەساتەکەی حەڵبچە و گەمارۆیان دوای چەند رۆژ بەرەۆ قەندیل دەگەرێنەوە .\nهەر لەو ساڵە دا دڵی پرهەستی نیشتیمان پەروەری ئەبووبەکری بەراستی پێشمەرگە، بە تیری ئەوینێکی پاک و بێگەرد پێکرا و کیژێکی تێگەیشتوو لە بنەماڵەیەکی نیشتمان پەروەر دڵی ئەستاند . ئەو دوو دڵدارە لە ساڵی ١٣٦٧ بەیەک گەیشتن و ژیانێکی ساکار و پڕ لە خۆشەویستیان پێک هێنا و بەختەوەرانە دەژیان و پاش ساڵێک باغی رازاوەی دوو پێشمەرگەی خۆشەویست بە هاتنە دنیای کیژێکی نەشمیلانە رازاوەتر بوو، ئەو تروسکەی هیوایە ، ئەشقی ژین و ژیانی هاوبەشی بە جارێ رووناک کرد و بەو هۆیەوە ناویان نا تروسکە.\nئەبوو خزری ساڵی ١٣٦٧ کە ئەندامی کۆمیتە شارستان بوو، دەبێتە بەرپرسی تیمی تەشکیلاتی .\nئەو ساڵە بە هۆی فشاری رژیم، کۆمیتە شارستان و هێز ناوچە چۆڵ دەکەن و دێنەوە سەرێ ، تەنیا تیمێک کە لە قوڵایی ناوچەدا دەمێنێتەوە تیمەکەی شەهید ئەبوو، شەهید مستەفا و شەهید تاهیر حامیدی دەبن . بە دوای گەرانەوەی هێز و کومیتەی شارستان بۆ قەندیل، بۆ جارێکی دیکە تیمێکی دیکە بە فەرماندەیی شەهید وەستا ئەحمەد ئەرکی چوونەوە و گەرانەوەیان بۆ ناوچە پێ دەدرێ و لەگەڵ تیمی کاک ئەبوو لە ناوچە یەک دەگرنەوە .\nئەو ساڵە دوای جەولەیەکی باش ، بەداخەوە وەستا ئەحمەد لەگەڵ چەند هاورێی پێشمەرگە لە گوندی قاقڵاوە دەکەونە بۆسەی دوژمن و شەهید دەبێ و دوو پێشمەرگەش بریندار دەبن .\nبە دوای ئەم روداوە دڵتەزێنە ئەو تیمە لە گەڵ بریندارەکان دەگەڕێنەوە بۆ سنوور .\nساڵی ١٣٦٨ شەهید ئەبوو دیسان دەبێتەوە ئەندامی کۆمیتە شارستان وەک بەرپرسی تیمی تەشکیلاتی.\nساڵی ١٣٦٩ وەک بەرپرسی تیمی تەشکیلاتی و ئەندامی کۆمیتە شارستان هاوڕێ لەگەڵ شەهید مستەفا دامەنگیر ، شەهید جەلیلی رەحیمیان و سەلاح مەحموودی دەگەڕێنەوە ناوچە و ئەرکەکانیان بە باشی بەڕێوە دەبەن.\nکاک ئەبووبەکر بە ھۆی شارەزایی لە کاری تەشکیلاتی دا لە سالی ١٣٦٩ فێرگەی سیاسی نیزامی وەک مامۆستا و شارەزا لەو بوارەدا بۆ دەورەی کادرەکان کەڵکی لێ وەردەگڕێ .\nکاک ئەبوو لە بنکە سابیتەکانی حیزب لە ساڵی ١٣٦٩ نەقشی بەر چاوی ، لە رۆژنامەی دیواری بەیان ، شانۆکان و بۆنەکان دەبێت . بە داخەوە رێورەسمی نەورۆزی ١٣٧٠ ئاخرین بەرنامەی کاک ئەبوو دەبێت کە بەڕێوەی دەبات.\nپێویستە لێرەدا نەخش و رۆلی لە هاندانی کادر و پێشمەرگەکان بۆ نووسینی بابەت بۆ گۆڤاری لاوان، لە بیر نەکەین . شەهید ئەبوو کانێ رەشەی ساڵی ١٣٧٠ وەک بەرپرسی تیمی تەشکیلاتی شار و بەرپرسی ناوچە دیاری دەکرێ و دوای گەڕانەوەیان لە گەڵ تیمێکی دیکەی تەشکیلاتی کە پێک هاتبوون لە شەهید عومەر سەلیمی ، کاک ئەمیر رەسووڵی و کاک سەلاح مەحموودی، لە مێش٠ قۆپی و دارستانەکانی نیزیک ئاوای قاراوە دەبن .\nئێوارێ دوای گوڕینەوەی راو بۆچوون کاک ئەبوو و شەهید جەلیل لە تیمەکەی دیکە جیا دەبنەوە . لە رۆژی ١١ی پووشپەڕی ١٣٧٠ کە ئەبووبەکری حەقخواز و حەقبێژ ، کاک جەلیلی ژیر ، هەست خاوێن و جوان نووس ، بۆ پێوندی و وریا کردنەوەی کۆمەڵانی خەڵک، بۆ گەیاندنی پەیامی ئازادی و سەربەخۆیی، بۆ راپەڕاندنی ئەرکی پێ ئەسپێردراوی حیزبی لە گۆندی حوسێن مامە لە کادێنی ماڵێک دەمێنەوە . بێ خەبەر لەوی کە هێزی دوژمن بە چاو ساخی جاشە نیشتمان فرۆشەکان بە شۆنەکەیان دەزانێ و دەیانخاتە گەمارۆوە .\nکاتێک دۆژمن دەبینی و لە فەلسفەی ژیان و خەباتی پیشمەرگەی دێموکرات شارەزایە ، تێدەگا خۆ بە دەستەوە دان مەعناو مەفهومێکی نی یە، بۆیە لە زەبوونیان ئاگر لە کادێنەکە بەردەدەن و بەم شێوە دوور لە هەموو یاسا و ڕێسایەکی شەڕ زۆر دڕندانە گیانی پڕ لە ئەوین و خۆشەویستیان لێ دەستێنن .\nشەهیدان ئەبوو و جەلیل گیانیان دەکەنە قوربانی رێگای سەرفرازی گەلی کورد و تێکەڵ بە کاروانی سەربەرزی شەهیدانی کوردستان دەبن .\nبەرز وبەڕێز بێ یادیان.\nتێبینی! ئەو ژیاننامەیە ، بەشێکی کاتی خۆی لە لایەن هاوڕئ مامە قالە دەباغیەوە نوسراوە\nرۆژنامەی دیواری بەیان


بە ڤیدیۆ… پۆلیسی ئەتڵەنتا بە تەقەی ڕاستەوخۆ ڕەشپێستێکی دیکەیان کوشت – کوردی – RojNews.News\nبە ڤیدیۆ… پۆلیسی ئەتڵەنتا بە تەقەی ڕاستەوخۆ ڕەشپێستێکی دیکەیان کوشت\n22/06/2020 - 9:09:44 am\nیەكشەممە, 14 يون 2020 – 09:47 ڕۆژنیوز – ناوەندی هەواڵەکان\nڕیچارد برۆکسی، تەمەن ٢٧ ساڵ، پاش ئەوەی شەوی هەینی ڕابردوو بە ئۆتۆمبێلەکەی لە نزیک یەکێک لە خۆپیشاندانەکانی شاری ئەتڵەنتای ئەمریکا کە دژ بە کوشتنی جۆرج فلۆیدی ڕەشپێست بەڕێوەدەچوو تێپەڕبوو، دەکەوێتە ناو مەفرەزەیەکی پۆلیسی شارەکە و دواتر لەلایەن پۆلیسەوە تەقەی لێکراو کوژرا.\nهەواڵەکە دوای ٤٨ کاتژمێر لەلایەن میدیاکانی ئەمریکاوە بڵاوکرایەوە، پاش ئەوەی دوێنێ خێزانی برۆکس وێنەیەکیان لەگەڵ جۆرۆج فلۆید بەرزکردبووەیەوە و وەک دووەم قوربانی دەستی پۆلیس ناسێنرا.\nکەناڵی CNN وردەکاری ڕووداوەکەی بڵاوکردەوە و دەڵێت: لەوکاتەی کە پۆلیسی شاری ئەتڵەنتا سەرقاڵی پشکنینی هەناسەی شۆفێران بووە بۆ ئاشکراکردنی ئالودەبووان و مەی خۆران، ڕیچارد لە ئۆتۆمبێلەکەی دابەزیوە و ڕایکردووە، دواتریش پۆلیس بەدوای کەوتووە و لەدواوە تەقەیان لێکردووە، بەو هۆیەشەوە گیانی لەدەستداوە.\nبەپێی گرتەیەکی ڤیدیۆیی کە بڵاوکراوەتەوە، ڕیچارد لە بەردەم مارکێتێکدا لە دەستی دوو پۆلیس ڕادەکات، بەڵام لە دواوە یەکێک لە پۆلیسەکان تەقەی لێدەکەن و ڕیچارد دەکەوێتە سەر زەوی.\nهەرچەندە پۆلیس دەڵێت ڕیچارد لەژێر کاریگەری مادە کهولیەکاندا بووە، بەڵام ئەو ڕووداوەی دووبارە بە هەڵەیەکی دیکەی پۆلیس وەسف کردووە و دواجاریش ئێریکا شێڵدز بەڕێوبەری پۆلیسی شارەکە و ئەفسەرێکی دیکەی پۆلیس دەستیان لەکارکێشایەوە.\nهاوکات برایان کیم، حاکمی ئەتڵەنتا لە بەیاننامەیەکدا ڕایگەیاندووە، لێکۆڵینەوە لەو هەڵسوکەوتەی پۆلیس دەکەن.\nدوێنێ خیزانی برۆکس لە شوێنی ڕووداوەکە گردبوونەوە و مۆمیان داگیرساند، لە لێدوانێکدا بۆ ڕۆژنامەنوسان ئاماژەیان بەوە کرد، ڕیچارد لەناو ئۆتۆمبێلەکەیدا خەوی لێکەوتووە، لەوکاتەدا پۆلیس لەبری هاوکاریکردنی، ڕاویان ناوە و تۆقاندوویانە.\nدوای ئەو ڕووداوەش خۆپیشاندان و ناڕەزایەتییەکان دژ بە ڕەگەزپەرستی لە بەشێک لە ناوچەکان سەریان هەڵدایەوە.\nکەناڵی ئەی بی سی نیوز بڵاویکردووەتەوە، کوشتنی ئەو هاوڵاتیە ٤٨مین ڕووداوی تەقەلێکردنی ڕاستەوخۆی پۆلیسە لە هاوڵاتیانی ڕەسپێست لە ماوەی چەند ساڵی ڕابردوودا کە تا ئێستا ١٥یان کوژراون.


هەنگاو: دوو کوڵبەری کورد بە تەقەی هێزە سەربازییەکانی ئێران کوژران\nوردەکاریی بڕیارەکەی ترەمپ تایبەت بە تۆڕە کۆمەڵایەتییەکان\nترەمپ فەرمانێکی لە دژی کۆمپانیای تویتەر واژۆکرد\nپۆلیسی راپەڕین: منداڵێك لەناو حەوزی ئاوی ماڵ خۆیاندا خنكا\nسلێمانی.. ٢٢ حاڵەتی نوێی توشبوون بە کۆرۆنا تۆمارکرا\nبەریتانیا.. بۆ یەکەمجار ژنێکی باڵاپۆش وەک دادوەر دەستنیشانکرا\nئۆپراسیۆنی هەولێر: لە ٣١ی ئایارەوە شۆفێران و سەرنشینان ماسک دەبەستن\nئەمریکا.. خۆپیشاندەرانی دژی کوشتنی کەسە رەشپێستەکە ئاگر لە باڵەخانەکان بەردەدەن\nقەیرانە داخراوەکان و کاریگەرییەکانی\n9/28/2019 11:15:30 AM\n7849 جار خوێندراوەتەوە\nلەم وتارەدا دەمەوێت بەرگری لەو تێزە بکەم کە چەند سەدەیەک پێش ئێستا (کانت)ی گەورە فەیلەسوفی ئەلمانی کە بە باوکی ڕوشنگەری ناوزەند دە کرێت بە جورێک دنیای بچووک کردۆتەوە دەلێت ئەگەر (کارێکی نایەکسانی و پێشل کردنێکی مافی مرۆڤ لە وسەری دنیاوە بکرێت کاریگەری راستەخۆی دەکاتە سەر بەشەکەی تری دنیا) ئەم تێزە بۆ رۆژگاری ئێستای ئێمە زۆر گونجاوە بە تایبەتی لە نێوان فەزای گشتی و کەلتووری سیاسی و کایەی سیاسی دا چونکە ئێمە خاوەنی دیدێکی ھاوبەش نین بۆ چارەسەر لە ناو فەزای گشتی دا.\nھەمیشە قەیرانە داخراوەکان و تا ئەندازەیەک قەیرانە کراوەکانیش کاریگەری نەرێنی و راستەخۆیان ھەیە وە کار دەکاتە سەر بەشەکانی تری کۆمەڵگا، چۆنکە لە بنچینەدا ئێمە خاوەنی ریتۆرێکی سیاسی بی بنەماو جگە لە قسەی زل و خواستی موبالە غەکردن بە کێشەکان و ئالۆزکردنیان و دروست کردنی ھیوایەک لەسەر بنچینەیەکی وەھمی موزەیف کە نەتوانراوە قەیرانەکان وەک خوی چارەسەر بکات .\nدەتوانین زیاد لە دیدێک لەسەر قەیرانە داخراو و ئالۆزەکانی ھەرێمی کوردستان قسەی جدی و خاڵی دەست نیشان کردنی بە گژداچوونەوەمان ھە بێت بە تایبەتی لەو جۆرە دۆگماتیزەی کە ئێستا بۆتە قەیرانێکی داخراوی گەورە لە ناو دیدی سیاسێکانی ئێمەدا وە ڕەنگدانەوەیەکی گەورەی ھەیە لەسەر ئاساتەکانی خوارەوەی کایەی سیاسی نوخبەی حیزبی دا، ئێمە خاوەنی سیاسەتێکی خاوێن نین خاوەن ستراتیژیکی دوور مەودا نین ئەوەی ئێمە لە کوردستان دەیبین برتیە لە اجماعێکی خێلەکی کە بە ھە موو پێوەرەکانی دوورە لە مەعریفە و توانای بەڕیوەبردنی سیستەمێکی سیاسی تەندروست و تێ پەڕاندنی قەیرانەکانی ناو کۆمەڵگا .\nکاری سیستەمی سیاسی ئێمە توانای بیرکردنەوە نیە لە گەشەکردنی کۆمەلایەتی و ڕەخنەی بوونیادگەرانە .زیاتر لە ھەوڵی ئیفلیجکردنی عەقڵ و تێکشکاندنی خەونەکانی چارەسەری قەیرانەکان دایە . بە مانایەکی تر ئەگەر بڵێن رێ گری دەکات لەبەردەم کرانەوەی عەقڵ کە دە بیتە ئەنجامی داھێنان و گوڕانکاری سیاسی لەناو کایەی سیاسی دا .\nبە کورتی ئێمە خاوەنی دۆخێکی سیاسی و کەلتووری و کۆمەلایەتی شێواوین نایەکسانی سیاسی لە ناو سیستەمی سیاسی گشتی دا تا دەگاتە ناوەندەکانی حیزبی سیاسی و شاردنەوەی قەیرانەکان نەفیکردنەوەی بەردەوام لەسەر راستێکان ، ناتوانرێت ئاسوی چارەسەر لەداھاتوودا ببینین، چونکە قەیرانەکان رۆژ لە دوای ڕۆژ بەردەوامە ڕەگوڕیشەیەکی قووڵی ھەیە ،لە ئەنجامی کەڵەکە بوونی ئەم قەیرانانە دەبێتە ھۆکاری دروست بوونی ناڕەزایەکی گەورە لەسەر بنەماو میکانیزمی توندوتیژی لە داھاتوودا لە ئەنجامدا دە بێتە دروست بوونی دوخێکی نارام و نا سەقام گیر لە کوردستان دا.\nباڵیۆزێکی پێشووی ئەمریکا: حكومەتی هەرێم توشی مایەپوچبوون هاتووە\nئەبوبەکر هەڵەدنی: پارێزگاری هەولێر پەیامی داوە بە لایەنەکان خۆپیشاندان نەکرێت\nئێن ئاڕ تی ڕاستی دەرکەوتنی مانگ لە سۆران ئاشکرادەکات\nهەرێم.. لیستی ناوی ئەو شوێنانەی لە دووەم ڕۆژی جەژنەوە دەکرێنەوە\nوەزارەتی دارایی عێراق ئەو کەسانەی کەمکردنەوەی موچە دەیانگرێتەوە ئاشکرادەکات\nمرۆڤ و بەهاکان!\nلە دوای جەژن چی دەبێت؟\nکەنەدا ئەمریکای بەزاند، ئەی کورد چۆن بەرەنگاری دوژمنانی ببێتەوە؟\nدانپێدانان بە شکستی سیاسی و مایەپوچی، بەڵام هەڵاتن لە بەرپرسیارێتی


جرۆزاڵم پۆست: ڕەنگە ئۆپەراسیۆنە شکستخواردووەکەى قوبرس لەبەرامبەر ڕفاندنى سەردارەکەى سوپاى پاسداران ئەنجام درابێت | AvaToday\nجرۆزاڵم پۆست: ڕەنگە ئۆپەراسیۆنە شکستخواردووەکەى قوبرس لەبەرامبەر ڕفاندنى سەردارەکەى سوپاى پاسداران ئەنجام درابێت\nڕۆژنامەى جرۆزاڵم پۆستى ئیسرائیلى ڕاپۆرتێکى لەسەر هێرشە شکستخواردووەکەى قوبرس بڵاو کردووەتەوە کە گوایا لەبەرامبەر ڕفاندنى سەردارە خانەنشینەکەى سوپاى تیرۆریستى پاسداران بووە.\nڕۆژنامەکە دوێنێ سێشەممە ١٣ى ڕەزبەر، ڕاپۆرتێکى بڵاو کردووەتەوە کە دەزگاى ئەمنیەتى کۆمارى ئیسلامى دژى بازرگانە ئیسرائیلییەکان لە قوبرس هەنگاوێکى شکستخواردوویان هەڵێنایەوە و ئەمەش کاردانەوەیەکى ڕژێم بوو بەرامبەر ڕفاندنى سەردارێکى خانەنشینى هێزە تیرۆریستییەکانى سوپاى پاسداران کە لە لایەن سازمانى ئەمنیەتى دەرەوەى ئیسرائیل (مووساد) ئەنجامى دابوو.\nبە پێى ڕاپۆرتى ڕۆژنامەکە، مووساد مانگى ڕابردوو لە گەڕان بە دواى زانیارى لەسەر ڕون ئارادى فڕۆکەوانە بێسەروشوێنە ئیسرائیلییەکە، سەردارێکى خانەنشینى کۆمارى ئیسلامى لە سوریە ڕفاند و گواستییەوە بۆ وڵاتێکى ئەفریقایی و پاش لێپرسینەوە و پرسیارکردن لەبارەى فڕۆکەوانە ئیسرائیلییەکە، ئازادیان کرد.\nجرۆزاڵم نووسویەتى کە ئەگەرى هەیە کۆمارى ئیسلامى پاش ئەو کارەى مووساد، تۆڵەى خۆى بکاتەوە و بۆیەشە ویستى بازرگانەکانى ئەو دوژمنە دێرینەیەى خۆى لە قوبرس بڕفێنێت و تۆڵە لە ئیسرائیل کباتەوە، بەڵام شکستى خوارد.\nڕون ئاراد فڕۆکەوانێکی ئیسرائیلی بوو کە لە کاتی ئۆپەراسیۆنى شەڕی نێوخۆیی لوبنان لە ساڵی ١٩٨٦ بەهۆی کێشەی تەکنیکی ناچار بوو لە ئاسمانی ئەو وڵاتە خۆی بخاتە خوارەوە و لەلایەن هێزەکانی سەر بە ئەمەل دەسبەسەر و ڕادەستی سوپای پاسدارانی کۆمارى ئیسلامى کرد و ئیسرائیلیش تا ئێستا چەندین ئۆپەراسیۆنى سەربازى و هەواڵگرى ئەنجام داوە بۆ دیاریکردنى چارەنووسی فڕۆکەوانەکەى و ١٠ ملیۆن دۆلاریشى بۆ هەر زانیارییەک لەبارەیەوە وەک دیارى ئامادە کردووە.